ועדת החוקה, חוק ומשפט, כנסת 25, פרוטוקול מספר 183, 2023-11-27 00:00

יצחק קרויזר: בוקר טוב

יצחק קרויזר:  היום 27 בנובמבר 2023, י"ד בכסלו התשפ"ד, שעה 9:30

יצחק קרויזר:  הדיון הוא בסוגיות המשפטיות בנוגע למעמדם של חטופים וההשלכות על התנאים הסוציאליים וזכויותיהם, של חבר הכנסת  ולדימיר בליאק

יצחק קרויזר:  המצטרפים הם אנוכי וחבר הכנסת ינון אזולאי, שבטח יגיע

יצחק קרויזר:  תודה רבה למי שהגיע מקרוב, מרחוק

יצחק קרויזר:  כמוני, כמוכם, כמו כל עם ישראל, מברכים על חזרתם של כל חטוף וחטופה שחוזרים הביתה וזוכים לחיבוק חזרה ממשפחותיהם

יצחק קרויזר:  ובאותה נשימה, בתפילה ותקווה לראות את כל החטופים והחטופות שלנו חוזרים בריאים בנפשם, בגופם, חוזרים לביתם במהרה

יצחק קרויזר:      הדיון הזה היום הוא דיון חשוב, שיזם אותו חבר הכנסת ולדימיר בליאק, כפי שאמרתי, בנושא מאוד מורכב שהמציאות הזו כפתה עלינו

יצחק קרויזר:  כל מקרה הוא מקרה ייחודי ומיוחד, נדרש להעלות את זה פה ולתת פתרונות

יצחק קרויזר:  יש המון תקנות שבכוחנו לשנות ומחובתנו לשנות, כדי שלפחות יהיה אפשר להביא איזושהי הקלה גם בנושאים הבירוקרטיים האלה, ולא רק לסיטואציה כרגע, אלא בעיקר מהרגע שאותם השבויים יחזרו הביתה ויצטרכו את המשך העזרה והסיוע והחיבוק והתמיכה

יצחק קרויזר:       יש כאן הרבה דוברים: גם משפחות, גם בעלי מקצוע, אנשים שהתשובות לשאלות נמצאות אצלם, אז בבקשה לתת לכל אחד את זמן הדיבור שלו, לכבד כל אחד שמדבר, להקשיב

יצחק קרויזר:  זה המקום להעלות את הבעיות ולהציף אותן, וגם לקבל את התשובות, הפתרונות ואת הכתובת עבור כל מקרה

יצחק קרויזר:  בשורה התחתונה, חשוב ביותר שנצא מהדיון הזה עם משימות להמשך, עם פתרונות, עם תשובות, אילו תקנות אנחנו כאן כוועדה יכולים לשנות ולסדר כדי שהנושא הבירוקרטי הזה ירד מסדר היום ומהשולחן והבעיות יגיעו לידי הפתרונות

יצחק קרויזר:  		 חבר הכנסת בליאק, יוזם הדיון, בבקשה      

ולדימיר בליאק: תודה רבה, אדוני היושב-ראש, חבריי חברי הכנסת, נציגי משרדי הממשלה

ולדימיר בליאק:  משפחות החטופים, ליבנו איתכן גם הבוקר

ולדימיר בליאק:  האמת, כשביקשתי מהצוות שלי להתחיל להכין את הדיון, אני מאוד קיוויתי שהוא לא יתקיים

ולדימיר בליאק:  וגם כשנשיאות הכנסת אישרה אותו בשבוע שעבר, קיוויתי שהוא לא יתקיים

ולדימיר בליאק:  ודווקא הבוקר הזה מאוד חשוב לי להדגיש שוב את המחויבות המוחלטת שלנו להשבת כל החטופים, כיעד מספר אחד של המלחמה, הראשון במעלה

ולדימיר בליאק:  זו המטרה שלנו, זו החובה שלנו וזו העוצמה שלנו כחברה וכמדינה

ולדימיר בליאק:  את המשמעות של העוצמה הזאת אנחנו ראינו היטב בימים האחרונים

ולדימיר בליאק:      בעיניי, הדיון הזה נחוץ מאוד, הוא רחב מאוד, והוא רלוונטי גם למשפחות שיקיריהן עדיין נמצאים בעזה, אבל גם לאלה שחזרו

ולדימיר בליאק:  אני אציין רק כמה סוגיות, ואני מניח שאנחנו נרחיב עליהן בהמשך הדיון עם כל הנציגים: מה קורה עם מעמדו של החטוף במקום עבודתו מבחינת הזכויות שלו כעובד, מבחינת המעסיק; מה דינן של ההלוואות שהוא נטל וכעת לא יכול להחזיר – האם הוטלו עליו ריביות וקנסות פיגורים או סנקציות נוספות, ככל שישנן על פי הדין הקיים

ולדימיר בליאק:  אני מדבר כמובן על כל ההלוואות, כולל משכנתאות; מה לגבי הנכסים של החטוף – מי יוכל להיכנס לנעליו בתקופה שהוא עדיין נמצא בשבי; מה לגבי הביטוחים שהוא כרגע הפסיק לשלם, הפרמיה, מה לגבי הזכויות שלו – האם הן יישמרו או לא? מה לגבי הדירה שהוא משכיר או שוכר – מי ישלם את שכר הדירה, על איזו תקופה

ולדימיר בליאק:  כל מערכת היחסים הזאת ועוד הרבה מאוד סוגיות ושאלות שאנחנו כנבחרי ציבור, כחברי הכנסת והממשלה כמובן, נצטרך לתת עליהן מענה נורמטיבי

ולדימיר בליאק:       אני לא רוצה לדבר הרבה, כי יש פה הרבה מאוד נציגים

ולדימיר בליאק:  אני מניח שיעלו עוד סוגיות

ולדימיר בליאק:  אני רק שוב רוצה להודות לנשיאות הכנסת וגם לצוות הוועדה, על קיום הדיון החשוב הזה

ולדימיר בליאק:  תודה רבה

יצחק קרויזר: חבר הכנסת קריב

גלעד קריב: ברשותך, אם אפשר, אני אשמח להתייחס אחרי משפחות החטופים

יצחק קרויזר: אבי, אתה רוצה לפתוח? אבי לולו מכפר עזה, בנו אלון נמצא כעת בעזה

יצחק קרויזר:  בבקשה

אבי לולו שמריז: 		 בוקר טוב, תודה שנתתם לי את ההזדמנות להשמיע

אבי לולו שמריז:  הבן שלי אלון נחטף מביתו ב-7 באוקטובר

אבי לולו שמריז:  באו למעלה מ-200 מחבלים, נכנסו לבית שלו, חטפו אותו, לקחו אותו לעזה ומאז אין לנו שום קשר איתו

אבי לולו שמריז:  הסוגיות שעולות כאן עכשיו על השולחן – ציפיתי שהן לא יגיעו לעולם הזה, אבל לצערי אנחנו צריכים להתמודד עם הבעיה הזאת

אבי לולו שמריז:  אנחנו צריכים לחשוב על הימים שבהם הוא נמצא בשבי החמאס

אבי לולו שמריז:  בעזרת השם, כשהוא יחזור משבי החמאס, על התקופה שבה הוא יצטרך להסתגל לחיים, עם כל המטענים שיש לו בשבי, ומי יודע איך הוא יחזור ובאיזה מצב

אבי לולו שמריז:       לדעתי אלה דברים שאנחנו צריכים להסדיר אותם דרכיכם, דרך נבחרי הציבור

אבי לולו שמריז:  חלק מהדברים הועלו כאן, אבל מרבית הדברים בכלל לא נידונים כמו שצריך

אבי לולו שמריז:  דיברנו על הנושא של זכויות סוציאליות אצל המעסיק, שהמעסיק יצטרך לשאת בנטל ולהמשיך להפריש בעבור אותו חטוף, ככל שהוא נמצא בגיל העבודה

אבי לולו שמריז:  אבל אף אחד לא מדבר על-כך שקרן הפנסיה לא לוקחת שום אחריות על זה שהוא נחטף, ושיש לה סוג של אחריות ביטוחית לדבר הזה

אבי לולו שמריז:  אין לזה שום הגדרה בחוק, ולכן היא לא יודעת כיצד לפעול

אבי לולו שמריז:       כשפניתי למנכ"ל מנורה מבטחים, הוא היה מאוד אמפטי לבעיה

אבי לולו שמריז:  הוא מאוד רצה לסייע, הוא היה נכון לסייע

אבי לולו שמריז:  אבל הוא אמר: ידיי כבולות, אינני מסוגל ולו לתת שקל אחד מכספי החוסכים מאחר שאין תקנות או חוק שמורה לי לעשות את זה, ובלי זה אני עובר על החוק

אבי לולו שמריז:  ולכן אני בא ופונה אליכם

אבי לולו שמריז:       בשלב הראשון הבן שלי עבד במקום עבודה מסודר והפרישו לו לקרן הפנסיה

אבי לולו שמריז:  בתקופה הזאת, כשהוא נעדר עכשיו ממקום העבודה, לכאורה המעסיק שלו לא חייב להפריש לו לפנסיה

אבי לולו שמריז:  מאחר שהמעסיק שלו זה אני, אז אני אמשיך להפריש לפנסיה

אבי לולו שמריז:  אני אבא שלו, ולכן אני אעשה את זה

אבי לולו שמריז:  אבל מה קורה במקומות עבודה אחרים, כשהאבא הוא לא המעסיק? מי דואג להמשיך להפריש לפנסיה ודואג שרצף הזכויות שלו יישמר? ולמה צריך להטיל את הנטל הזה על המעסיק, ולא על המדינה שאחראית למצבו?      והאלמנט השני זה כאשר הבן נחטף, הוא נמצא למעשה באובדן כושר עבודה – אני אקרא לזה וירטואלי, אני לא יודע איך להגדיר את זה, אבל הבן אדם לא עובד – וקרן הפנסיה צריכה עכשיו להיכנס לנעליו ולהתחיל לשלם לו, בגלל אובדן כושר עבודה

משה סעדה: בגלל הביטוח?     

אבי לולו שמריז: כן

אבי לולו שמריז:  אבל אם נלך במסלול של אובדן כושר עבודה, מה יקרה? יגידו: תמתין שלושה חודשים, ובתום שלושה חודשים אנחנו ניכנס ונתחיל לפעול

אבי לולו שמריז:  אבל זה לא מצב רגיל

אבי לולו שמריז:  זאת לא סיטואציה רגילה שבה מישהו חלה ואז שלושה חודשים הוא מקבל ימי מחלה, ביטוח לאומי, ובתום השלושה החודשים חברת הביטוח תטפל

אבי לולו שמריז:  חברת הביטוח צריכה לקחת אחריות מהיום הראשון שהוא נחטף

אבי לולו שמריז:       גם כאן, אם אנחנו נתקן את התקנות היום והן לא יחולו רטרואקטיבית, זה לא יחול על הבן שלי

אבי לולו שמריז:  הבן שלי צריך לקבל מענה מחברת הביטוח

אבי לולו שמריז:  ואני אומר עוד פעם, במאמר מוסגר, אני מצטט כרגע רק אדם אחד שאמר שהוא יצא מגדרו, הוא ישמח אם יהיו לו את ההוראות המתאימות שיחולו רטרואקטיבית

אבי לולו שמריז:  לכן רק צריך לדאוג שזה קורה

אבי לולו שמריז:       דבר נוסף

אבי לולו שמריז:  יש נושא שנקרא פיצויים, שחברות הביטוח יודעות לתת כשבן אדם חס וחלילה נפגע בתאונת דרכים

אבי לולו שמריז:  אבל זה לא קורה פה

אבי לולו שמריז:  גם כאן חברת הביטוח יודעת ורוצה ויכולה לתת פיצוי לאותו אדם שנחטף

אבי לולו שמריז:  גובה הפיצוי, מה הפיצוי – זה דברים שצריך לקבוע אותם

אבי לולו שמריז:  לי יש מחשבה מה צריך לעשות, אבל אם אין תקנה מתאימה אז חברת הביטוח גם לא תבצע את זה

אבי לולו שמריז:  כאן זה התפקיד שלכם, להחיל את זה על חברות הביטוח

אבי לולו שמריז:       מבחינת נטל כלכלי על חברות הביטוח

אבי לולו שמריז:  לא מדובר כאן במיליארדים

אבי לולו שמריז:  מדובר כאן על סדר גודל של בין 40 ל-60 איש, אני לא ספרתי, אני עושה הערכה לפי הגילאים, מי שנמצא בגיל העבודה, שהם מפרישים

אבי לולו שמריז:  תעשו את המכפלות, בהגזמה זה אולי 5 מיליון שקלים, 10 מיליון שקלים

אבי לולו שמריז:  אלה סדרי גודל

אבי לולו שמריז:  חברות הביטוח לא ייפלו מזה, לא יתמוטטו מזה, הן יצליחו לעמוד בזה

אבי לולו שמריז:  זה הכסף הקטן שלהן

אבי לולו שמריז:      דבר נוסף זה התקופה לאחר שהבן אדם חוזר מהשבי שלו

אבי לולו שמריז:  הוא חוזר, ייקח לו זמן להתאקלם

אבי לולו שמריז:  אנחנו יודעים מהעבר, מהחטופים האחרים – לשמחתי, אין הרבה כאלה – כמה זמן לקח לבן אדם להתאקלם אחרי שהוא חזר משבי או מחטיפה, אלה טווחי זמן של שלוש עד חמש שנים

אבי לולו שמריז:  בשלוש עד חמש שנים גם לחברת הביטוח יש אחריות על החטופים, ולכן גם כאן צריך לדאוג לסדר, שבנוסף – אני מדגיש – בנוסף למה שהמדינה עומדת לתת ונותנת, חברת הביטוח צריכה לקחת אחריות ולתת

אבי לולו שמריז:  זה לא כסף גדול

משה סעדה: זה לא יוגדר כאובדן כושר עבודה, בחזור? בעזרת השם, שיתמשש כמה שיותר מהר

יצחק קרויזר: הסטטוס – זאת ההגדרה שצריכה להיות מתוקנת

גלעד קריב: זה תלוי בתקנות - - -     

משה סעדה: ברגע שזה אובדן כושר עבודה, זה אוטומטי

גלעד קריב: לא

אבי לולו שמריז: זה צריך להיות סוג של פיצוי

אבי לולו שמריז:  אני לא יודע אם לקרוא לזה אובדן כושר עבודה, כי אז אנחנו נכנסים לתקנות - - -     

ולדימיר בליאק: קודם צריך להגדיר האם זה אובדן כושר עבודה

אבי לולו שמריז: אני מבקש מכם – ואני מבקש את זה בעיקר מהממונה על הביטוח והממונה על שוק ההון באוצר, אלה אנשים שיודעים למצוא את נפתולי התקנות, את החוקים

אבי לולו שמריז:  ואני בטוח שאם אנחנו נביא לכאן את אנשי חברות הביטוח – אני מדבר על אותן קרנות הפנסיה – הם יכולים, כמו שהם הנחו אותי והסבירו לי איך הדברים יכולים להתבצע, יחד עם הממונה על הביטוח באוצר, למצוא את הדרך לדאוג לחטופים

אבי לולו שמריז:       זה צו השעה

אבי לולו שמריז:  זה מתבקש

אבי לולו שמריז:  החטופים שלנו הם כבבת עינינו

אבי לולו שמריז:  ייקח לנו תעצומות נפש ומשאבים כדי לשקם אותם

אבי לולו שמריז:  צריך עכשיו לחשוב על זה

אבי לולו שמריז:  תודה

יצחק קרויזר: תודה רבה, אבי

יצחק קרויזר:  משפחת עידן, נעם

נעם עידן בן-עזרא: 	 בוקר טוב

נעם עידן בן-עזרא:  אני נעם עידן, אחות של צחי עידן בן 49

נעם עידן בן-עזרא:  הבת של צחי, מעיין, נרצחה לו בידיים

נעם עידן בן-עזרא:  צחי חטוף בעזה 52 ימים

נעם עידן בן-עזרא:  צחי הוא אחי הבכור

נעם עידן בן-עזרא:       לגבי אובדן כושר עבודה או מעמד החטוף, אני חייבת לומר שמצד אחד המעמד קצת מעסיק אותנו

נעם עידן בן-עזרא:  מצד שני, אני לא כל-כך רוצה שיקראו לזה מעמד, ואני לא כל-כך רוצה שתהיה לזה הגדרה

נעם עידן בן-עזרא:  מעמד קצת מסמל את הנושא ושם אותו במקום שהוא יישאר שם ולא יחזור

נעם עידן בן-עזרא:  לא הייתי רוצה להגיע לשם

נעם עידן בן-עזרא:  אני לא אומרת שמה שאנחנו עושים פה ומדברים עליו הוא לא חשוב, הוא חשוב

נעם עידן בן-עזרא:       יש לי עוד כמה מילים להגיד

נעם עידן בן-עזרא:  אני רוצה להגיד לכם שהבוקר הזה אני חוששת קצת יותר לגורלו של אחי צחי

נעם עידן בן-עזרא:  אני חוששת, כי הערב צפויה להיות הפעימה האחרונה שעשויה להיות הסוף לניצוץ של תקווה שנדלק בשבוע שעבר כששמענו שמתנהל משא ומתן לשחרור החטופים

נעם עידן בן-עזרא:  52 ימים מאז השבת השחורה, בה הופקרו חייהם של אלפי אזרחים ואזרחיות של מדינת ישראל

נעם עידן בן-עזרא:  52 ימים שבהם נמקים להם אחינו, אחיותינו, בנינו ובנותינו, אבותינו ואימהותינו, במנהרות החמאס

נעם עידן בן-עזרא:       תחשבו על הסיטואציה בה אנשי החמאס המפלצתיים הודיעו לחטופים שהחל משא ומתן לשחרורם, אך רק חלק מהם ישוחררו וחלק אחר יישאר בשבי

נעם עידן בן-עזרא:  תחשבו על הרגע בו אותן מפלצות מפרידות בכוח את החטופים, שהיו יחד וניסו לעודד אחד את השנייה או את השני

נעם עידן בן-עזרא:  סיטואציה שבה כל חטוף וחטופה לא יודעים עד הרגע האחרון האם יעלה בגורלם לחזור לישראל לחיק משפחתם, או שמא מדינת ישראל ויתרה עליהם בשלב הזה של המשא ומתן והחליטה שלא להחליט לגביהם

נעם עידן בן-עזרא:  זו סיטואציה הזויה, מפחידה, ובעיקר מייאשת

נעם עידן בן-עזרא:  מייאשת עבור החטופים ומייאשת עבור המשפחות הממתינות בדריכות כאן בישראל

נעם עידן בן-עזרא:       ממשלת ישראל הגדירה שתי מטרות מרכזיות: מיטוט שלטון החמאס והחזרת החטופים הביתה

נעם עידן בן-עזרא:  באשר למטרה הראשונה, צריך להגיד באופן ברור: צה"ל מנצח, והחתירה שלו לביצוע המשימה שהוגדרה על ידי הקבינט המדיני-ביטחוני מעוררת גאווה אצל כל אחד ואחת במדינת ישראל

נעם עידן בן-עזרא:  היכולת הזאת של צה"ל מעניקה לו מצד אחד את האפשרות לבחור בעיתוי להמשך ביצוע המשימה, ומצד שני מעניקה לכם – הדרג המדיני – להמשיך את המשא ומתן עד לשחרור מלא של כל החטופים עכשיו

נעם עידן בן-עזרא:  עכשיו – בכל הכוח, בגאווה ובראש מורם, אני יודעת שצה"ל ידע לבצע את המטרה הראשונה במלואה גם אחרי שחרור כל החטופים

נעם עידן בן-עזרא:       המשבר הנורא שפקד את כולנו במדינת ישראל גרם לכולנו להבין שכוחנו באחדותנו

נעם עידן בן-עזרא:  עם ישראל התגלה במלוא תפארתו ועוצמתו מאז אותה השבת השחורה

נעם עידן בן-עזרא:  המלחמה על קיומנו הוכיחה לנו שעלינו לסלק מעצמנו כל ניסיון של פילוג, של שיסוי, של פגיעה

נעם עידן בן-עזרא:  עלינו למצוא את המאחד שיחזיר את כולנו לפריחה מחודשת, לשיקום ולתקומה

נעם עידן בן-עזרא:  אדוני היושב-ראש, לפני שבעה שבועות הבנו שהתקומה האמיתית שלנו מתחילה מהחזרת כל החטופים לביתם בישראל, שהחזרת החטופים תשאיר אותנו מאוחדים

נעם עידן בן-עזרא:      ורק מילה אחרונה

נעם עידן בן-עזרא:  אתמול חזרה אלמה אברהם

נעם עידן בן-עזרא:  בדרך כלל הבן שלה, אורי, ישב פה יחד איתי

נעם עידן בן-עזרא:  אלמה נמצאת במצב קשה, יש כאלה שחוזרים ככה

נעם עידן בן-עזרא:  בואו נעשה שזה לא יהיה, בואו נחזיר אותם מחר, בבקשה

יצחק קרויזר: תודה נעם

יצחק קרויזר:  משפחת דן

נעם דן: אם אפשר, עדה צריכה להשמיע את הקול הזה

עדה גנזך: אני כאן שליחת ציבור של סטודנטים מנפאל שהופקרו, נחטפו או נרצחו בעלומים

עדה גנזך:  קולן של המשפחות שלהם רחוק ומושתק, ולא נשמע עד כאן

עדה גנזך:  הסטודנטים הגיעו במסגרת Learn and Earn של משרד החוץ, וחלק מהסידור הזה זה הסדר הלוואה שהם יחזירו מהמשכורת שלהם

עדה גנזך:  ההורים משכנו בתים, שדות, חנויות וכיוצא בזה, את המעט שהיה להם

עדה גנזך:      הסטודנטים הגיעו 25 ימים לפני ה-7 באוקטובר

עדה גנזך:  המשפחות האלה הן ממעמד נמוך או נמוך עוד יותר, ונאנקות עכשיו תחת עול ההלוואות

עדה גנזך:  לדוגמה, יש אבא שמתקן שעונים באיזו עיירה נידחת שמשכן את החנות שלו ולא יכול להחזיר את כספי ההלוואה

עדה גנזך:  יש הורים שבריאותם התדרדרה מאז שהבן היחיד שלהם נרצח ועכשיו היגרו לעיירה ליד בית החולים הקרוב

עדה גנזך:  יש בן מפרנס יחיד להורים זקנים

עדה גנזך:       באחריות המדינה שלנו לטפל בבעיה הקיומית הזו שלהם

עדה גנזך:  כולם עכשיו מילאו טפסים, שרק עכשיו הגיעו אליהם, ותהליך עוד ארוך עד השלמתו

עדה גנזך:  אני מדברת כאן על מענק חירום מיידי לחטוף ולנרצחים

עדה גנזך:  אני מדברת על סכומים לא גדולים ל-11 משפחות, אולי 3,000 דולר, עד שיגיעו הכספים של הביטוח הלאומי

עדה גנזך:       אני חושבת שאנחנו כמדינה אחראית צריכים לקחת אחריות ולעשות את זה מיד

עדה גנזך:  אם לא עשינו את זה כבר אתמול, אז שזה יהיה מחר

עדה גנזך:  לא מוחרתיים

עדה גנזך:  תודה רבה

יצחק קרויזר: 	 תודה רבה

יצחק קרויזר:  יש עוד נציגי משפחות?     

נעם דן: 	 אני מקיבוץ דן

נעם דן:  זה כבר השבוע השלישי או הרביעי שאני מגיעה לפה

נעם עידן בן-עזרא: 	 החמישי

נעם דן: החמישי

נעם דן:  הזמן הוטח אל תוך הכאב שלנו

נעם דן:  אני רגילה להיכנס לוועדות עם הרבה מצוקה וכעס

נעם דן:  יש משהו בחיבוק שלכם – באמירות שאיתן פתחתם, ובאפשרות שלנו לדבר, ובזה ששמים לנו שלטים – שהוא מתעתע

נעם דן:  איך אני יכולה לכעוס על מי שבעדי? אנשים אומרים לי בבוקר: בוקר טוב

נעם דן:  ואני יכולה להגיד להם: על הבוקר אני מסכימה, אבל אני לא יכולה להוציא את הטוב

נעם דן:       אני פה היום כשהרוח הגבית שלי שיושבת מאחורי היא שרון, אתם יכולים להציץ עליה

נעם דן:  שרון היא הבת של צחי עידן

נעם דן:  אני חושבת על מה שהיא עברה

נעם דן:  אני מהמעגל השלישי, זה כואב רק בקצוות של הגוף, זה לא הדבר עצמו

נעם דן:  מעולם לא עשיתי ריפרש כל-כך הרבה פעמים כמו ביממה האחרונה, כי סהר בת ה-16 וארז בן ה-12 לא יצאו באף אחת מהפעימות

נעם דן:  חשבתי על המילה פעימה – כמו פעימות הלב של כולנו – ואז חשבתי על כל מי שנמצאת כאן איתי ומסביבי שאין לה שום ריפרש לעשות

נעם דן:  אין סיכוי

נעם דן:  אין סיכוי שעמרי מירן יצא בפעימה הזאת

נעם דן:  אין סיכוי לצחי, אין סיכוי לביפין, אין סיכוי לאלון

נעם דן:  יש המון פעימות של לב שאנחנו חייבים לטפל בהן

נעם דן:       אני יכולה לגלות לכם שני סודות על מטה המשפחות

נעם דן:  המשפחות שלנו בכאב גדול, משותף, אבל אין בינינו הסכמה על הדרך

נעם דן:  אתם כבר יודעים שאנחנו מורכבים מהרבה מאוד משפחות, מהרבה מאוד עמדות, אפילו לגבי השאלה: איפה הגברים – שרצה וזועקת בווטסאפים ובהתכתבויות

נעם דן:  הגברים – חס וחלילה להגיד חיילים, מי ישמע שלא אני הושבתי אותם שם – אני משמיעה עכשיו את הקול שלהם, כי יש לי את הפריבילגיה, מי יודע אם לא לעת כזאת הגעתי למלכות כדי לפרוס את כל השמות האלה היום

נעם דן:  כשיצאתי מהאוטו, עשיתי את הסלקציה בין הגברים לנשים, הורדתי רק את הנשים ואמרתי: עכשיו אנחנו צריכים לדאוג לגברים

נעם דן:  אני מבקשת מכם היום לדאוג להם

נעם דן:  לדאוג להם זה להבין שברגע שהפעימה הזאת מסתיימת, פעימות הלב שלנו לא יכולות להמשיך עד שלא נמשיך עם מתווה ההחזרה

נעם דן:       אל תשתמשו במילה עסקה או עסקאות

נעם דן:  לכל אחד ואחת מאיתנו שיושבים כאן בחדר – אני בכוונה מסתכלת עליכם, האנשים עם הפלאפונים

נעם דן:  עוד רגע גם אני אעשה ריפרש, כדי לראות האם שלי יוצאים היום

נעם דן:  אני לא יודעת אם אתם בודקים מי לוקח את הילד שלכם היום מבית ספר, או מי מכין לכם את הקארפול לחוג

נעם דן:  אבל יש משפחות שזה מה שהן עושות כבר שבעה שבועות

נעם דן:       עכשיו יש 178 חטופים וחטופות בעזה

נעם דן:  אני מבקשת מכל אחת ואחד מכם – לא רק מחברי הכנסת שלנו – מכל מי שיושב כאן

נעם דן:  אתם בעמדת מפתח

נעם דן:  מי יודע אם לא לעת הזאת הגעתם למלכות

נעם דן:  אנחנו צריכים את התחושה שכולכם איתנו

נעם דן:  לא באמפטיה, אלא במעשים, במדבקות, בפוסטרים, במיליטנטיות השחוקה הזאת, בכל הצבעה, בכל מרחב

נעם דן:  אל תשתמשו במילה עסקאות, זה לא דיל, אלה חיי האומה שלנו, והאומה לא תתקיים אם לא כולם יחזרו ומהר

נעם דן:  תודה על הזמן שלכם

נעם דן:  אני זקוקה לכם

יצחק קרויזר: תודה רבה

יצחק קרויזר:  יש עוד נציגי המשפחות שרוצים לדבר? לא

יצחק קרויזר:       קודם כל – הערכה עצומה על הכוחות שאספתם

יצחק קרויזר:  לא פשוט להגיע הנה ולדבר ולהשמיע

יצחק קרויזר:  כמו שאמרתי, הדיון הזה חשוב לא רק לסטטוס הזה שהוא זמני

יצחק קרויזר:  המחויבות של כולנו – כל הכנסת וממשלת ישראל – להחזיר את כולם ואת כולן חזרה הביתה בריאים ושלמים, ובעיקר גם לדאוג שביום שאחרי הזכויות והמעמד שלהם יהיו כבר מוכנים לקראתם כדי שלא ניתפס עוד הפעם, חלילה, לא מוכנים, אלא שהמערכת תתאים את עצמה ותהיה ערוכה לרגע הזה שהם חוזרים ושהם לא יצטרכו להיתקל עוד פעם בהר של בירוקרטיות

יצחק קרויזר:  שהכול יזרום, ושכל מה שמגיע להם ושהם צריכים לקבל כדי להשתקם ולחזור לחיק משפחתם בריאים בנפש, שהיא לא פחות חשובה מהגוף – אנחנו כאן ומחובתנו לעשות הכול

נעם עידן בן-עזרא: 	 תודה רבה

נעם עידן בן-עזרא:  ממש לא מובן מאליו

נעם דן: תודה על זה

מיכל בירן: אני אחות של ישי לביא, גיסתו של עמרי מירן שנחטף ב-7 באוקטובר מנחל עוז

מיכל בירן:  אני מבקשת מכם גם לזכור את המשפחות העוטפות

מיכל בירן:  מ-7 באוקטובר גם המשפחות העוטפות, ההורים שלי – החיים שלהם עצרו מלכת

מיכל בירן:  הם כרגע נמצאים עם אחותי 24/7

מיכל בירן:       זה לא רק החטוף עצמו או בת זוגו או האם או האחות

מיכל בירן:  זה כולם

מיכל בירן:  זה ממש כולנו

מיכל בירן:  הזמן שלנו עצר מלכת ב-7 באוקטובר

מיכל בירן:  אנחנו זקוקים לכם, למעטפת הזאת

נעם דן: גם הכלכלית

מיכל בירן: גם הכלכלית

מיכל בירן:  הנפשית והכלכלית

מיכל בירן:  תודה

יצחק קרויזר: תודה רבה

יצחק קרויזר:  חבר הכנסת ינון אזולאי

ינון אזולאי: תודה רבה לך, אדוני היושב-ראש

ינון אזולאי:  קודם כל תודה רבה לכם – גם לוולדימיר וגם ליושב-ראש קרויזר

ינון אזולאי:  הצטרפנו יחד על מנת להעלות את הנושא החשוב הזה

ינון אזולאי:  האמת שקשה לדבר אחרי המשפחות שיקיריהן נמצאים – אתם יודעים מה? זה לא יקיריהן, זה יקירינו

ינון אזולאי:  זה יקירינו, כי כל אחד מאיתנו שנמצא במקום אחר – זה חלק מהאיברים שלנו שנמצאים שם

ינון אזולאי:  אם יש לו פצע, הוא כואב לנו – כי החברה נפגעה

ינון אזולאי:  החוסן של כולנו נפגע

ינון אזולאי:       לא משנה מה תהיה התוצאה

ינון אזולאי:  אנחנו כבר הפסדנו בזה שהצליחו להיכנס לבית שלנו, פרצו את החומה שלנו, לקחו את היקרים לנו

ינון אזולאי:  קודם כל – זה הפסד מורלי

ינון אזולאי:  התפקיד שלנו לראות איך אנחנו מנסים להחזיר את העוצמה ואת הכוח

ינון אזולאי:  בזמנים האלה אתם נותנים לנו כוח, אבל אנחנו גם צריכים לתת לכם כוח

ינון אזולאי:  כמו שאמרתם, הכוח שלנו בא מהמקום של עשייה ולא רק מהחיבוק

ינון אזולאי:       אני רוצה להגיד כראש סיעת ש"ס בכנסת, שכשפונים אלינו בכל נושא החטופים יודעים שאנחנו נרתמים והדלת פתוחה בשבילכן, המשפחות, כי אנחנו מרגישים שאנחנו משפחה אחת

ינון אזולאי:  זה עשה סוויץ' לכולנו ב-7 באוקטובר, בשמחת תורה

ינון אזולאי:  כולנו חטפנו מכה אחרי זמן של פילוג

ינון אזולאי:  אם אנחנו באמת רוצים להרגיש ולהפיק לקחים, בעזרת השם גם כשכולם יחזרו, אנחנו צריכים להיות עם אחד

ינון אזולאי:       יש דברים שהם במחלוקת, אפשר תמיד לחלוק בינינו

ינון אזולאי:  אבל זה צריך להיות בדרך ארץ, זה צריך להיות מתוך אהבה, מתוך הבנה

ינון אזולאי:  גם בבית יש חילוקי דעות – בין איש לאישה, בינינו לבין הילדים שלנו וגם בין אבא ואמא

ינון אזולאי:  אבל זה התפקיד שלנו איך יום אחרי זה אנחנו ממשיכים להיות מלוכדים ומאוחדים, כדי שהשונאים שלנו לא ינצלו את זה, שלא ינצלו את הפילוג שלנו

ינון אזולאי:  אנחנו רואים שהחטופים הם לא רק מהארץ, הם גם מהעולם

ינון אזולאי:  מבחינתנו כולם משפחה אחת, כי אם הם באו ללמוד בישראל הם הבינו שיש פה ציונות אמיתית

ינון אזולאי:  הם הבינו שיש פה משהו מיוחד שאין בשאר העמים

ינון אזולאי:  הם באו ללמוד מה זה עם ישראל, מה זה עם יהודי, לראות את הערכים שלו

ינון אזולאי:       כנראה שמשהו נפגם בנו, בערכים שלנו, באיזושהי תקופה

ינון אזולאי:  התפקיד שלנו הוא לתקן את זה, כל אחד במקום שהוא נמצא בו, ובראש ובראשונה אנחנו כשליחי ציבור – הדוגמה של הציבור – צריכים לתת דוגמה איך אנחנו מתקנים את זה, לפני שנבוא בתביעות לעם, בדרישות לעם, לתקשורת ולכולם

ינון אזולאי:  קודם כל אנחנו כשליחי ציבור צריכים להגיד מה אנחנו מתקנים בתוכנו, כי לפעמים באים לפה לוועדות ומסתכלים עלינו, עם ישראל מסתכל עלינו, פה זאת המראה של עם ישראל

ינון אזולאי:  אם אנחנו ננהג בדרך ארץ, בדרך של הבנה והכלה ואהבה, זה ישפיע על כולם

ינון אזולאי:  אבל אם מפה נוציא משהו אחר ומכל דיון יצאו צעקות ולא הבנה, ככה גם העם שלנו ייראה

ינון אזולאי:  אז קודם כל האחריות היא עלינו ואנחנו לוקחים עלינו את האחריות

ינון אזולאי:      גם אני תקווה, שבעזרת השם – אני לא קורא לזה הפסקת אש, אני קורא לזה הפוגה, כי צריך להמשיך באש – ההפוגה ההומניטרית הזאת תימשך, בשביל להביא עוד ועוד חטופים

ינון אזולאי:  מבחינתי, מי שנעדר הוא כרגע חטוף וצריך להביא אותו, כי לא יכול להיות שניתקו ילד מאמא, מאבא, או ילדה מהאחים שלה

ינון אזולאי:  אין דבר כזה, צריך להביא אותם וכמה שהוא יותר

ינון אזולאי:       ראינו את אותם אלה שחוזרים, אומנם מחייכים, אבל פצועים בנפש

ינון אזולאי:  אלמה שפצועה קשה, נמצאת במצב לא טוב, נתפלל לרפואתה ולרפואת כולם, בעזרת השם

ינון אזולאי:  אבל יחד עם זאת, חלק מהתפקיד שלנו זה להמשיך הלאה, לבנות ולהיבנות, ולעזור גם לכן, המשפחות מהקרבה הראשונה, שלא תהיה בירוקרטיה

ינון אזולאי:  לכן הדיון הזה בא לשים על השולחן את הבירוקרטיה

ינון אזולאי:       היום כולם באים ועוזרים, מביאים חוקים לטובת משפחות החטופים, משפחות הנעדרים, משפחות פעולות האיבה

ינון אזולאי:  הכול טוב ויפה, אבל החטוף שנמצא שם והתשלומים שלו ממשיכים הלאה

ינון אזולאי:  הוא בכלל לא צריך להגיע לפה לשולחן

ינון אזולאי:  אם הוא ממשיך לשלם את המשכנתה, אני מתפלא איך בנק ישראל עדיין לא הוציא הוראה: חבר'ה, המשכנתה מחוקה

ינון אזולאי:  כי אם חלילה הוא היה הרוג, אז יש מי שמבטח את המשכנתה שלו וזה היה נגמר

ינון אזולאי:  הוא לא היה אמור לשלם את זה בכלל

ינון אזולאי:  אחרי שהוא היה חטוף, הוא לא יחזור כמו שהוא היה, לא יעזור כלום

ינון אזולאי:  תראו את החטופים שחזרו מאז ומתמיד – עם פצע, לא תמיד הסתדרו בעבודה ולא תמיד הסתדרו בחברה

ינון אזולאי:       אני חושב שאם אדם נחטף ועדיין נמצא בשבי החמאס, אצל האויבים שלנו, בהסתכלות שלי צריך למחוק לו את המשכנתה

ינון אזולאי:  נכון, הכסף זה לא העיקר, העיקר שיוכל להמשיך לחיות

ינון אזולאי:  אבל לצערי אנחנו נמצאים פה בדיון על הכסף, בדיון על הביורוקרטיה, כי אנחנו צריכים להמשיך את החיים

ינון אזולאי:       לגבי השכירות שלו

ינון אזולאי:  כשהוא יחזור, הוא יצטרך להמשיך באותו מקום ויש לו בעל דירה

ינון אזולאי:  נגיד שבעל הדירה יכול להיות הבן אדם הכי טוב ויוכל לספוג איזה שלושה חודשים

ינון אזולאי:  אבל גם לו יש משפחה

ינון אזולאי:  אז שהמדינה תמצא איזשהו מתווה כדי לשפות, כדי לעשות משהו לאותו אחד, ולא צריך לחכות עד שהחטוף יחזור – ושיחזרו במהרה, אני רוצה שיחזרו היום כולם

ינון אזולאי:  אבל גם כשהם יחזרו, יהיה להם זמן להסתגלות, תמצאו להם

ינון אזולאי:       הביאו כל מיני חוקים ל-30 ימים או דחייה אוטומטית לשלושה חודשים

ינון אזולאי:  זה לא צריך להיות ככה

ינון אזולאי:  צריך חשיבה יותר רחבה

ינון אזולאי:  צריך חשיבה לגבי הלימודים שלהם, חשיבה לגבי החזרה שלהם לחיים, לגבי המשכנתה, לגבי תשלומים מסוימים

ינון אזולאי:  ואם הבנקים צריכים להוציא מהכיס שלהם – הרוויחו מספיק בתקופות האחרונות, בשנים האחרונות – כן, שיתנו

ינון אזולאי:  ואם צריך לערב את חברות הביטוח, אני מאמין שחברות הביטוח יסכימו

ינון אזולאי:  ואם הן לא יסכימו – צריך לכפות

ינון אזולאי:  מה שלא יסכימו בהבנה פה – נצטרך לכפות עליהן

ינון אזולאי:       זה התפקיד שלנו כחברי כנסת, לבוא ולכפות בחקיקה, לאותם החטופים, לאותן המשפחות שלנו, ואולי זה יהיה מעט מן המעט שאנחנו יכולים לסייע

ינון אזולאי:  נוכל לסייע הרבה כשנראה את כולם חוזרים, נוכל לראות את כולם סביב השולחן הזה ולחייך להם ולהגיד, ביחד, שעשינו לפחות, מה נכשלנו אז, אולי במעט תיקנו

ינון אזולאי:       בעזרת השם, אני מקווה שיחזרו אלינו במהרה, כמה שיותר בריאים ושלמים

ינון אזולאי:  להגיד לכם שהם יחזרו בריאים בנפש – אני לא חושב שיש מישהו שחוזר משם, אבל שישתקמו מזה מהר ושהמשפחות יתרפו

ינון אזולאי:  ביחד, וגם בעזרת השם, ננצח

ינון אזולאי:  תודה רבה

יצחק קרויזר: תודה רבה, חבר הכנסת אזולאי

יצחק קרויזר:  חבר הכנסת קריב, בבקשה

גלעד קריב: 	 בוקר טוב, אדוני היושב-ראש

גלעד קריב:  לפני שניגש לנושא הדיון, אני אבקש לחזור על הדברים שכבר נאמרו כאן

גלעד קריב:  השעה הזו היא לא רק שעה של עיסוק במעטפת התומכת למשפחות, ובעקיפין – לחטופים עצמם

גלעד קריב:  זו שעה של הכרעות, הכרעות שצריכות להתקבל בשולחן קבינט המלחמה: בקבינט המורחב, ובסופו של דבר בשולחן המלחמה

גלעד קריב:       לפני כל עיסוק במעטפת הנדרשת – וחשוב מאוד לעסוק בזה, תודה לחברי הכנסת היוזמים, לפחות בשמה של מפלגת העבודה ואני בטוח שסיעות רבות מצטרפות לאמירה הזאת – צריך לומר: אנחנו מצפים מקבינט המלחמה, מהקבינט המורחב ומכל שרי ממשלת ישראל לקבל את ההחלטה הנכונה הערב – על הארכת ההפוגה לטובת המשך שחרור החטופים והחטופות, ועל מיצוי כל נתיב מדיני בין-לאומי, בצד הנתיבים הצבאיים, על מנת להרחיב את מעגל המשתחררים מקרב החטופים

גלעד קריב:       נאמרו כאן דברים על הגברים החטופים

גלעד קריב:  אני גם אוסיף ואזכיר שיש לנו למעלה מ-100 חיילים חטופים, שבשלב הזה לא מרבים לעסוק בהם, אבל גם הם לנגד עינינו

גלעד קריב:  אני מקווה שיהיה את האומץ – כי במציאות הנוכחית נדרש אומץ, לא רק על מנת להורות על המשך הקרב, אלא גם לדעת לבלום אותו להפוגות נוספות לטובת השחרור

נעם דן: תודה

גלעד קריב: על זה לא צריך להודות, כי אני חושב שבראיית רוב חברי הבית זו חובתנו

גלעד קריב:       טוב שהדיון הזה מתקיים

גלעד קריב:  אבל הדיון הזה לא צריך להתקיים, מכיוון שהציפייה המאוד ברורה שלנו היא שהרשות המבצעת, על זרועותיה – שטרחה, בצדק, לבנות את הקומה הראשונה של התמיכה הכלכלית הישירה במשפחות החטופים – צריכה מיוזמתה להמשיך ולבנות את הקומה השנייה, שהיא הרבה יותר מסובכת, כי היא מורכבת מאינספור פרטים ואינספור סוגיות

גלעד קריב:  אבל זו תפקידה של הממשלה

גלעד קריב:       במציאות הנוכחית, כולנו יודעים היטב שמי שמוביל את הטיפול האינטנסיבי בסוגיה הזאת, לרבות הקשר עם המשפחות, זו המינהלת שהקים הצבא

גלעד קריב:  צריך לומר את הדברים בצורה ברורה: המינהלת שפועלת בתוך הצבא בראשותו של האלוף ניצן אלון, היא זו שנושאת בעיקר הנטל, יחד עם סוכנויות הביטחון

גלעד קריב:  לכן הציפייה היא שהמינהלת הנוספת שהוקמה ברמה הממשלתית בראשותו של גל הירש, הייתה צריכה להגיע היום ולהציג כבר את הפתרונות, לא לשמוע את הבעיות

גלעד קריב:       והדברים לא נאמרים רק כביקורת

גלעד קריב:  אני מאוד מקווה שבעקבות הדיון היום ייקבע תוך ימים ספורים דיון המשך, בין אם בוועדה הזו ובין אם בוועדה אחרת, ואנחנו נבקש ממר גל הירש שמונה כפרויקטור על ידי ממשלת ישראל לבוא ולהציג את המענה הממשלתי לקומה השנייה הזו של הצרכים, אם זה דרך הקמת צוות בין-משרדי, אם זה הקמת צוותים מתכללים נוספים

גלעד קריב:  זו צריכה להיות הדרישה החד משמעית שלנו מהרשות המבצעת

גלעד קריב:  תודה

יצחק קרויזר: תודה רבה, חבר הכנסת קריב

יצחק קרויזר:  חברת הכנסת קארין

קארין אלהרר: תודה רבה, אדוני היושב בראש

קארין אלהרר:  קודם כל אני רוצה להודות לחברי הכנסת על היוזמה לדיון

קארין אלהרר:  והדבר החשוב מכל: תראו, אני שומעת שמודים לנו על הסולידריות

קארין אלהרר:  זו לא סולידריות

קארין אלהרר:  סולידריות זה כשאתה מביע אמפטיה, זה משהו שהוא לא קשור אליך, שמעת עליו

קארין אלהרר:  אבל זה שלנו, האנשים שנחטפו, כל איש, כל אישה, כל ילד, כל ילדה – הם חלק מאיתנו, ולכן אין מקום – לא להודות, לא להעריך

קארין אלהרר:  זו המחויבות שלנו כמדינה, כאנשים

קארין אלהרר:  אני באמת חושבת, כמו שאמרנו מלכתחילה: סיעת יש עתיד תתמוך בכל החלטה שתביא הממשלה כדי להחזיר את החטופים והנעדרים כמה שיותר מהר הביתה

קארין אלהרר:  אנחנו נתמוך גם אם הדבר לא יהיה פופולרי בממשלה

קארין אלהרר:      אני רוצה גם להגיד למשפחות

קארין אלהרר:  ברור לי שאין להן – לא יום ולא לילה

קארין אלהרר:  אנחנו עושים ונעשה כל דבר כדי שהדבר הזה יקרה – כי זה מחויב מציאות, כי אין משהו אחר שיכול וצריך לקרות חוץ מהחזרה של כולם הביתה כמה שיותר מהר

קארין אלהרר:       עכשיו לגבי נושא הדיון

קארין אלהרר:  תראו, נקלענו לסיטואציה שהיא מאוד חריגה, ובמצבים חריגים צריכים לנקוט באמצעים חריגים

קארין אלהרר:  אם בימים כתיקונם היינו צריכים לשבת ולטכס עצה איך אנחנו מטפלים בבעיה, היום צריך לפעול מהר כדי לתת מענים לבעיות שקיימות כבר היום וגם כדי לתת מענים קדימה

קארין אלהרר:  אני מצטרפת לדברים שנאמרו מקודם

קארין אלהרר:  צריך לעשות ריכוז של כל הבעיות שהוצפו כאן – ובוודאי יש גם אחרות שהרשות המבצעת מכירה – ולתת את המענים כבר היום, אם לא אתמול

קארין אלהרר:       העובדה שצריך לקיים על זה דיון היא מוזרה בעיניי, כי הבעיות מוכרות, אז אני מפצירה בכולם

קארין אלהרר:  אם צריך לתקן משהו הוועדה בוודאי תשמח לסייע, אני בטוחה

קארין אלהרר:  אבל מעבר לזה, לבעיות יצירתיות צריך לתת מענים יצירתיים

קארין אלהרר:  תודה רבה

יצחק קרויזר: 	 תודה רבה לחברת הכנסת קארין אלהרר

יצחק קרויזר:  חבר הכנסת יואב סגלוביץ'

יואב סגלוביץ': אני מצטרף לברכות – לא ברכות – על הדיון החשוב הזה

יואב סגלוביץ':  מצד אחד הדיון הזה הוא מיותר, ומצד שני הוא לא מיותר, כי העובדה היא שצריך אותו

יואב סגלוביץ':  אז הוא לא מיותר, כי ב-7 באוקטובר המדינה הפקירה, ואסור שהיא תפקיר פעם שנייה

יואב סגלוביץ':  אבל להפקרה יש רבדים שונים

יואב סגלוביץ':       המשימה הראשונה היא להחזיר את החטופים

יואב סגלוביץ':  לא יהיה ביטחון לאומי או הגדרה של מדינת ישראל בלי העניין הזה

יואב סגלוביץ':  גם תפיסת הביטחון צריכה להסתכל על הדברים אחרת

יואב סגלוביץ':  כל המילים הגבוהות שמשתמשים בהן – ואני אומר את זה כאן בזהירות הראויה – לעיתים מיותרות

יואב סגלוביץ':  יודעים מה צריך לעשות, יודעים את מי צריך להכות, ויותר חשוב מזה – יודעים את מי צריך להחזיר

יואב סגלוביץ':  לכן אני אומר, בעת הזאת של המילים הגבוהות זה הזמן למעשים הקטנים והאפורים, אפורים במירכאות

יואב סגלוביץ':       אני חושב שמה שצריך לעשות, זה – כמו שהציעו כאן חבריי – לקבוע דיון המשך, להביא את מי שצריך להביא

יואב סגלוביץ':  לא יודע אם זה גל הירש, אולי מנכ"ל רה"מ, לא משנה, מי שנושא באחריות

יואב סגלוביץ':  הוא יגיד מה עושים ואנחנו נסייע

יואב סגלוביץ':  הממשלה תחליט את מי היא רוצה להביא ואנחנו נשאל את השאלות שאנחנו יודעים לשאול

יואב סגלוביץ':  זה חלק מהתפקיד שלנו – לפקח על הרשות המבצעת

יואב סגלוביץ':  לא רק לחוקק

יואב סגלוביץ':  התפקיד שלנו לבקר ואנחנו רואים שיש מה לבקר בהקשר הזה, ולא צריך להתבייש מהעניין הזה

יואב סגלוביץ':  נעשה את זה לטובת כולנו

יואב סגלוביץ':  כנראה שיש עוד הרבה דברים שאנחנו לא רואים ולא יודעים

יואב סגלוביץ':  התפקיד שלנו הוא לחפש מה עוד אנחנו לא יודעים ולא רואים, כי אם יש דבר אחד שאני למדתי – שצריך כל הזמן לשאול שאלות על המובן מאליו

יואב סגלוביץ':  תודה רבה

יצחק קרויזר: 	 תודה רבה

יצחק קרויזר:  גם כל מקרה כאן הוא יחיד ומיוחד - -      

קארין אלהרר: נכון

יצחק קרויזר: - - ולכן הדיון הזה הוא קריטי, כדי ש - - -      

גלעד קריב: זה נכון שכל מקרה הוא יחיד ומיוחד

גלעד קריב:  אבל יש סוגיות מערכתיות

גלעד קריב:  הסוגיה של המשך ההפרשות לקרנות הפנסיה ומי מטפל בזה עלתה כבר בוועדת העבודה והרווחה בשלב החקיקה של החוק הגדול

יצחק קרויזר: 	 מחובתנו לדחוף את הדברים שלא קורים

גלעד קריב: צריך לטפל בהם

יצחק קרויזר: נכון, בשביל זה אנחנו פה

גלעד קריב: נכון

יצחק קרויזר: חבר הכנסת משה סעדה

משה סעדה: תודה רבה

משה סעדה:  החובה המוסרית והערכית של הממשלה היא לשחרר את כולם, ללא סלקציות

משה סעדה:  ילדים, נשים, אבות, קשישים, כמו שאמר חבר הכנסת קריב – חיילים, שנחטפו במשמרת שלה, שהיו השכפ"ץ שלנו

משה סעדה:  אסור לנו לשכוח אף אחד, והחובה הערכית היא לשחרר את כולם כאן ועכשיו

משה סעדה:  המדינה הפרה את החוזה מול אותם אזרחים בכך שלא שמרה עליהם, ולכן החובה של המדינה לעטוף ולשקם עכשיו את כולם פיזית, נפשית וגם פיננסית

משה סעדה:       אני חושב שזה מחובתה של הממשלה להכניס יד לכיס ולדאוג לכל המעטפת, בכל הרבדים, שאותו חטוף שבעזרת השם יחזור ממש בקרוב הביתה לא יצטרך להתעסק עם הבירוקרטיות, אלא שמישהו מהממשלה ילווה אותו

משה סעדה:  מכל משרד יהיה רפרנט שידאג לו במקום שהוא נפגע

משה סעדה:  לפני שהוא יבוא להשלים את החסר המדינה חייבת לדאוג לו ולעטוף אותו באהבה גדולה, כי אני מניח שתהליך השיקום יהיה ארוך

משה סעדה:  המדינה חייבת לעטוף אותו ולדאוג לו להכול

משה סעדה:       לסיום, רק אתמול הלכתי לבקר משפחה שהבן שלה נהרג בקרב בעזה

משה סעדה:  הוא נהרג מדו"צ, לא ידעתי

משה סעדה:  כשבאתי לנחם, האבא אמר לי: אתה יודע, הוא נהרג מדו"צ

משה סעדה:  אמרתי: כואב לשמוע

משה סעדה:  אז הוא אמר לי:  אין לי שום טענות לאף אחד, אני אוהב את כולם, אני גם מבין את זה

משה סעדה:  אבל האבא והאימא אמרו לי: משה, אנחנו מבקשים מכם שני דברים

משה סעדה:  חשוב לנו שהמוות לא יהיה לשווא, תבטיחו שתשמידו את החמאס

משה סעדה:  תזכרו את זה – שהמוות לא יהיה סתם

משה סעדה:  אמרתי להם: בוודאי, זאת האחריות המוסרית שלנו

משה סעדה:  האימא תפסה לי את היד ואמרה לי: משה, אחדות בעם – זה הדבר החשוב, שהעם הזה יהיה מיוחד

משה סעדה:       זה לפתח של כולנו

משה סעדה:  הילדים שלנו כפשוטו, לא כסיסמה, לא כמטאפורה

משה סעדה:  הבן שלי היום חיבק אותי בבוקר וחזר לעזה

משה סעדה:  הילדים שלנו נלחמים שכם אל שכם ולכל אחד יש אמונות ודעות שונות, אבל כל אחד יסכן את עצמו ויקריב את עצמו בשביל החבר שלו, וזה לא רלוונטי מה האמונה שלו ומה הדעה שלו

משה סעדה:  כולנו מאוחדים באותה מטרה

משה סעדה:  ולכן, מהמקום הזה, זה מחייב אותנו לאהבה – ואפשר גם אהבת חינם

משה סעדה:       אני מקווה שאת הצוואה של אותו חייל שנפל מדו"צ כולנו נקיים, בעזרת השם

יצחק קרויזר: תודה רבה

יצחק קרויזר:  לפני שאנחנו נעבור לאנשי המקצוע הרבים שהגיעו הנה כדי לפתור: הוועדה הזאת צריכה לסיים את הדיון עם מסקנות ונושאים לעבודה, לתקן ולשפר

יצחק קרויזר:  לשם כך הדיון מתקיים

משה סעדה: לכאורה זו אחריות של הממשלה

משה סעדה:  אנחנו אמורים לפקח

משה סעדה:  הממשלה צריכה לדאוג לכל ההסדרים הללו

ולדימיר בליאק: אתה צודק

קארין אלהרר: זה מה שאנחנו עושים – מפקחים

משה סעדה: זה פחות לחברות הביטוח, כי חברת ביטוח – יש לה כללים

ינון אזולאי: אני אסביר לך

ינון אזולאי:  יש אחריות של הממשלה, וכשהממשלה לפעמים עסוקה, לא מצליחה, אנחנו רק דוחפים

משה סעדה: נעזור לה, בסדר

משה סעדה:  מזרזים את המזורזים

ולדימיר בליאק: זאת דחיפה, כן

ינון אזולאי: ואם צריך הצעת חוק בשביל לדחוף, מניסיון – אתה עושה את זה ואתה רואה שהם באים

ולדימיר בליאק: אנחנו גם נעשה דיון המשך בנושא, ונוודא שזה יקרה

ינון אזולאי: בדיוק, והם יבואו

ינון אזולאי:  ואם לא ילך, תעשה חוק ותראה, מניסיון

ולדימיר בליאק: כמו שגלעד אמר: קומה שנייה, שלישית, רביעית, מה שצריך

יצחק קרויזר: בסדר, זה מתפקידנו, ולכן הדיון הזה הוא חשוב במהות שלו ובביצוע שלו

יצחק קרויזר:  כנראה יהיו דיונים כאלה גם בהמשך, אנחנו נעקוב ונראה שהמסקנות מבוצעות ומתקיימות

יצחק קרויזר:       זאת גם הזדמנות להגיד תודה ומילה טובה לצוותים של אנשי המקצוע, של המשרדים, של הפקידות שעובדת ועוטפת ומלווה ונמצאת שם ופותרת משברים

יצחק קרויזר:  וכן, כל חטוף וחטופה הם מקרה ייחודי, בסיטואציה שהם נמצאים, הזכויות שלהם והתנאים שלהם – ועל כך מגיעה לכם הערכה רבה ומילה טובה

יצחק קרויזר:       עורך הדין רז נזרי, המשנה ליועמ"ש לממשלה לשעבר, בבקשה

רז נזרי: תודה, אדוני היושב-ראש

רז נזרי:  אני פה לא בכובע של המשנה ליועמ"ש לשעבר, אלא בכובע של מוביל הצוות המשפטי במטה המתנדבים

רז נזרי:  זאת אומרת – מטה אזרחי, ולא המטה של גל הירש

רז נזרי:  קודם כל, תודה על הדיון החשוב הזה, תודה ליוזמים, תודה לחברי הכנסת שמשתתפים

רז נזרי:       אני אגיד כמה דברים כלליים ואחרי זה כמה נקודות קונקרטיות

רז נזרי:  למטה מגיעות בעיות שונות, שאת חלקן אני אציג

רז נזרי:  חלק מהמשפחות דיברו כאן

רז נזרי:  אנחנו כאן בעיקר כדי להיות להן פה

רז נזרי:  הן נמצאות כאן, אבל לא נעים לבקש כסף, לא נעים לבקש תמיכה

רז נזרי:  אסור לשים אותן בסיטואציה כזאת

רז נזרי:  כולנו, אני בטוח שכל הגורמים – גם הכנסת וגם הממשלה – ערים לדבר הזה, וכך הם ינהגו

ינון אזולאי: רז, הן לא מבקשות

ינון אזולאי:  אנחנו חייבים

קריאה: צריך לתת

ינון אזולאי: זה ההבדל

ינון אזולאי:  הן לא מבקשות

ינון אזולאי:  אנחנו העלינו את זה, כי אנחנו מרגישים שאנחנו חייבים להן, לא הן חייבות לנו

ינון אזולאי:  חד וחלק

נעם עידן בן-עזרא: אנחנו לא תמיד יודעות מה אנחנו צריכות

רז נזרי: לכן אמרתי שאנחנו מתנדבים בשמן, עוזרים, מסייעים

רז נזרי:  אני בטוח שכולם רוצים לעשות הכול, אבל בסוף צריכים גם לשאת את הדברים בשמן, מעבר לדברים הרוחביים שעולים

רז נזרי:  צריך להבין, כשיש 230-220 משפחות, סטטיסטית, ברור שיש בעיות שרלוונטיות לאלה ולא רלוונטיות לאלה

רז נזרי:  ברור שיש אין-סוף וריאציות

רז נזרי:  אנחנו בעצמנו לומדים תוך כדי

רז נזרי:  קיבלנו כל מיני ריקושטים גם תוך כדי חקיקת החוק בוועדת העבודה והרווחה לפני שבועיים, למרות שכל הזמן לומדים את הדברים

רז נזרי:      אני אגיד כמה דברים בתמצית

רז נזרי:  קודם כל, הזכיר חבר הכנסת קריב את הקומה הראשונה, כמו שקראנו לה

רז נזרי:  ובאמת, העזרה הראשונה ניתנה

רז נזרי:  ישבנו בוועדת העבודה עם חלק מהמשתתפים וגם עם נציגי הממשלה כדי לתת את התמיכה הבסיסית הראשונית לכל אחת מהמשפחות

רז נזרי:  היו דיונים פנימיים, והיה גם סיוע של לשכת עורכי הדין ושל חברי ערן בקר לגבי איך לבנות את זה, האם לעשות את זה דיפרנציאלי או פר משפחה

רז נזרי:  בסופו של דבר הגענו עם גורמי המקצוע למסקנה שזה בלתי אפשרי ושצריך לעשות משהו רוחבי

רז נזרי:  עכשיו, אחרי שניתן מענה רוחבי לכולם, התגלה שעדיין יש בעיות נקודתיות שנכונות לחלק מהמשפחות, ופה אנחנו נכנסים

רז נזרי:       עוד דבר שאני רוצה לומר

רז נזרי:  אני אמרתי את זה בשעתו בדיונים פנימיים עם נציגי הממשלה, ואני אומר את זה לחבריי נציגי הממשלה גם עכשיו, לקראת הפתרונות שיהיו

רז נזרי:  אני יודע מה זה השלכות רוחב ומה זה כשבוחנים אל מול הדברים האחרים

רז נזרי:  ברמה העקרונית צריך להבין שהאירוע הזה לא דומה לשום אירוע אחר שהיה, ונקווה שגם לא יהיה

רז נזרי:  אמרנו את זה אז, ובינתיים זה גם מה ששמעתי מכל מיני גורמי מקצוע שנמצאים במטה וגם מאנשי מתחום הפסיכולוגיה

רז נזרי:       אף אחד לא רוצה להיות בסיטואציה של נפגעים, חללי צה"ל או חללים אחרים

רז נזרי:  הם אומרים את מה שגם השכל הישר אומר, שבסופו של דבר כשיש חלל או כשיש משהו ודאי, אחרי x זמן כל משפחה קמה וממשיכה את החיים בצורה כזו או אחרת, כמובן, עם חור ענק בלב

רז נזרי:  אבל כשיש חטוף או חטופה התהליך הזה לא יכול לקרות, כי נפשית אנשים לא מסוגלים לעבוד ולא מסוגלים לתפקד וללכת לעשות דברים אחרים שהם עושים ביום יום ובאין-סוף וריאציות

רז נזרי:  אנחנו רואים את זה ככל שחולף הזמן, ויש גם אנשי מקצוע שמסבירים לנו את זה בצורה יותר טובה מאשר אולי אני מסביר את הדבר הזה

רז נזרי:       ולמה זה רלוונטי? כשנדבר על זה ונפרוט לפרוטות את העניין של חוסר היכולת לחזור לעבודה, את העניין של ביטוח הפנסיוני כשיחזרו, את כל החלל הזה, צריכים להבין שהאירוע הזה הוא אירוע שיימשך

רז נזרי:  כולנו תקווה

רז נזרי:  דיברתי על העזרה הראשונה שהייתה בקומה הראשונה של החוק שעבר, ועכשיו אנחנו במעין אשפוז ארוך של חלק מהדברים

רז נזרי:  כולנו תקווה שהאשפוז הזה יהיה קצר, שיסתיים מחר ויסתיים לכולם

רז נזרי:  אבל יש אפשרות, לצערנו ריאלית, שזה ייקח עוד זמן, לפחות לגבי חלק מהמשפחות

רז נזרי:  לכן חשוב לתת מענה בהקשרים הללו

רז נזרי:       הסוגיות המרכזיות שעלו פה – ושוב, אנחנו נשמח שגם גורמי הממשלה יתנו את דעתם, או יפרטו, אם כבר נתנו את דעתם בהקשר הזה

רז נזרי:  דובר על הביטוח הפנסיוני

רז נזרי:  אבי הציג חלק מהדברים, אחרי זה חברי ערן בקר אולי יוסיף בהקשר הזה

רז נזרי:  אנחנו לא יודעים כמה זמן האנשים לא עובדים

רז נזרי:  לפי ההוראות הקיימות, אני יודע שיש x חודשים שנשמר הרצף הביטוחי גם בלי הפקדות

רז נזרי:  אבל אחרי אותם ארבעה-חמישה חודשים הרצף הביטוחי נפגע, וכמובן שצריך לדאוג לדברים האלו

רז נזרי:  תכף יחלפו כבר חודשיים

רז נזרי:       יש נושא משמעותי שעולה מלא מעט משפחות, בהקשרים של שכירויות ובעלות

רז נזרי:  הוזכרו פה הלוואות, משכנתה

רז נזרי:  יש משפחה תומכת, אבל המשפחה לא יכולה ולא צריכה לשאת בעלות משכנתה של החטוף, בטח כשהחטוף גם לא מקבל שכר עכשיו והמשכנתה ממשיכה לרדת

רז נזרי:  אבל המשכורת לא נכנסת או כן נכנסת – זה כבר לדיון אחר, לוועדת העבודה

רז נזרי:  אבל בהקשר הזה, חבר הכנסת אזולאי דיבר על זה, יש כל מיני מנגנונים של משכנתאות, ובנק ישראל יודע ואפשר, אלה גם לא מספרים אדירים

רז נזרי:  אלה מספרים יחסית קטנים מבחינה כמותית

רז נזרי:  אפשר לבדוק לכמה מבעלי הדירות מתוך ה-220 יש משכנתה, זה דבר שאפשר לטפל בו מיידית

רז נזרי:       הנושא של שכירויות של דירות הוא נושא אחר

רז נזרי:  הוא יותר מורכב, כי שכירות של דירה זה בדרך כלל מול אדם אחר

רז נזרי:  גם אם יש אנשים טובים שמוותרים או מוותרים חלקית, אבל בסוף זה מתגלגל עליהם

רז נזרי:  ובינתיים המשפחות ממעגל שני ושלישי באות למטה ומסבירות שהן נאלצות לשלם – לפעמים זה שותפים, שותף אחד בתוך דירה של כמה שותפים – את החלק שלהם

רז נזרי:  המטה האזרחי מנסה לסייע באמצעות תרומות כאלה ואחרות, עם מבחנים שאנחנו ממציאים לעצמנו, במובן של ניסיון להיות כמה שיותר הגונים, כי זה כספי ציבור שהם תרומות

רז נזרי:  אבל בסופו של דבר גם פה אלה לא אמורים להיות דברים גדולים – אני חושב שהמדינה צריכה לחשוב על מענה, בהקשר הזה

רז נזרי:       כך גם לגבי עסקים שמושבתים

רז נזרי:  מבין החטופים יש בעלי עסקים

רז נזרי:  יש מנגנוני פיצוי לעסקים כאלה ואחרים בעקבות הלחימה

רז נזרי:  אבל מנגנון הפיצוי הפורמלי של מתווה העסקים של משרד האוצר, שהוא לפי הוראות פיקוד העורף, כמה זמן היה אסור לעבוד וכמה זמן העסק היה צריך להיות סגור, הוא לא רלוונטי בהקשר כזה לבעל העסק שלא עובד עכשיו ברצף, ואף אחד לא יכול לדעת כמה זה יהיה

רז נזרי:  עסק זה דבר דינמי ומשתנה

רז נזרי:  גם אם הוא יחזור, בעזרת השם, מחר-מוחרתיים או בעוד שבוע-שבועיים, הוא בטח לא יחזור למוחרת לעבוד

רז נזרי:  לכן צריך לתת מענה קונקרטי גם לדברים האלה

רז נזרי:       בהקשר של דיני עבודה וחל"ת – אני מזכיר את זה פה, למרות שיש דיונים בוועדת העבודה בהקשר הזה – לגבי ההוצאה לחל"ת, שלא ייפגעו זכויות של עובדים כשהם בגדר חטופים

רז נזרי:       ודבר אחרון, ברמה הפרטנית

רז נזרי:  זה הוזכר פה על ידי אחת הנציגות המשפחות ואנחנו רואים את זה בעיניים

רז נזרי:  כשדיברנו על מה שנקרא חוק הקומה הראשונה, דיברנו על תא משפחתי, ואחרי זה באמצעות הסכמות עם נציגי המדינה על ההחלה על אחים ואחיות במקרים מסוימים

רז נזרי:  אבל אנחנו רואים שבגלל אופי המשפחות, בגלל שהחלקים נגדעו מתוך המשפחות עצמן, אז המעגל מתרחב

רז נזרי:  יש מעגל של דודים, דודות, סבתות שגם כן מתפקדים כמשפחה, או לא מתפקדים, או מבוגרים, או שחלקים ממנו פשוט נחטפו וחלקם אחרים שוחררו, אבל אחד עדיין חטוף ואחד נרצח

רז נזרי:       כל יום מגלים סיפורים חדשים, מזוויעים

רז נזרי:  לכן צריך לתת את הדעת – אני אומר לחבריי נציגי הממשלה – איך נותנים מענה שלא ניתן במסגרת החוק של הקומה הראשונה שעבר, את אותה מעטפת רחבה יותר של בני משפחה

רז נזרי:  ושוב, אפשר לבדוק את הדברים ברמה מספרית באמצעות הנתונים שיש אצלנו והנתונים שיש במטה המדינתי של גל הירש, כדי לראות מה היקף הדברים

רז נזרי:       לסיום, אני רוצה לומר שוב

רז נזרי:  אני בוודאי מכיר את חלק מחבריי פה נציגי הממשלה, עד לא מכבר הייתי חלק מהם, ואני בטוח שכולם עמוסים וכולם עושים את עבודתם

רז נזרי:  כמטה המשפחות הבקשה שלנו היא להסתכל על האירוע הזה מתוך מה שאמרתי גם בדיון הקודם: זה לא עוד אירוע

רז נזרי:  אני הייתי 22 שנה במערכת, ראיתי הרבה דברים, אבל זה משהו אחר

רז נזרי:       זה משהו אחר גם ברמה המשפטית, וככה צריך להתייחס לזה

רז נזרי:  זה משהו אחר ברמה של לא לבחון עכשיו את המקרה הזה מול מקרה אחר

רז נזרי:  כמו שבקורונה לקח לנו זמן להבין, פה זה אירוע אחר, ולא צריך לחשוב עכשיו משפטית: אם אני עושה השוואה כזאת, אם אני פוגע בדבר הזה, מה יהיה איתי – כי אירוע כזה לא קרה מימי המדינה, ובעזרת השם נקווה שגם לא יקרה, אפילו משהו דומה

רז נזרי:       לכן במענה הזה צריך לצאת מגדרנו, גם במובן המעשי וגם להבין שהפתרונות צריכים להיות הכי יצירתיים שיש

רז נזרי:  אני בטוח שחבריי עושים את זה

רז נזרי:  אני רק רוצה לומר את זה בקול שלנו כדי לחדד ולהבהיר את הדברים יותר, כי מטבע הדברים אני יותר חשוף, מגיעים אלינו כל מיני דברים בהקשר של המשפחות

רז נזרי:       חלק משמעותי מהדברים, לפחות בעולם הקודם שהיינו בו – הקומה הראשונה, הביטוח הלאומי –היה חייב להיות בחקיקה

רז נזרי:  למה? כי ביטוח לאומי הוא גוף שפועל פי חוק, הוא לא יכול להוציא שקל מכיסו גם אם הוא מאוד רוצה

רז נזרי:  נפגשנו אתמול במטה עם שר העבודה ועם המנכ"לית

רז נזרי:  גם אם יצא ליבם אל המשפחות, זה לא משנה, הם לא יכולים להוסיף שום דבר

רז נזרי:  בהתחלה היה הסכם לפי סעיף 9, אחרי זה היה את החוק ועכשיו ניתנים המענקים

רז נזרי:  בעולם הזה, למיטב הידע המקצועי שלי בדברים – שוב, אני לא עשיתי בדיקה מקצועית עכשיו – יש לא מעט סוגיות שהן יכולות להיפתר ברמה הרגולטורית

רז נזרי:  יש את המפקח על הביטוח ושוק ההון, יש את המפקח על הבנקים, נגיד בנק ישראל

רז נזרי:       יש כל מיני הוראות כאלו, גורמי המקצוע נמצאים פה, אפשר לפתור אותן

רז נזרי:  ולמה זה חשוב? כי זה בצורה מהירה יותר, גמישה יותר, ולא צריך עכשיו לחשוב על שלוש קריאות

רז נזרי:  לגבי מה שצריך תיקון חקיקה – שמעתם את חברי הכנסת, זה ודאי הנושא שהוא חוצה מפלגות, קונצסואלי, אף אחד פה לא ירים קושי, הם יקדמו את זה הכי מהר

רז נזרי:       לוחות הזמנים פה הם חשובים למשפחות, אי-ודאות וכל יום שחולף, וגם המצב הכלכלי והנפשי, משליכים על הרבה מעגלים

רז נזרי:  אני אומר לכם לגבי מה שאני רואה – ואני רואה קצת, כי אני גם עובד בהתנדבות ואני נמצא שם חלק שהוא יחסית קטן יותר מהזמן שלי

רז נזרי:  אבל אני רואה קצת דברים שמגיעים אליי בקטע המשפטי, ואני יודע שיש עולם ענק של דברים שאנחנו פה לא יכולים לפתור אותם

רז נזרי:       כל מיני מתנדבים מנסים לפתור אותם בכל מיני רמות ובכל מיני הקשרים

רז נזרי:  אבל גם אם כולם מאוד ירצו, אי-אפשר לפתור כל דבר בהקשר הזה, אז את המעט שיש בידינו כדי לפתור אני באמת מבקש מכל אחת ואחד מגורמי המקצוע שנמצאים פה – אני יודע שאתם רוצים בכך ועוסקים בכך – להתגייס בשיא המהירות האפשרית לתוך האירוע הזה

רז נזרי:       שוב, אנחנו מטה אזרחי של מתנדבים, אנחנו לא מטה מדינתי

רז נזרי:  אם יש דברים שצריך מאיתנו ברמת מטה המשפחות, ברמה של נתונים, מה שיש לנו, וגם מהמטה של גל הירש – סליחה, אני לא יודע אם כרגע יש פה נציג או נציגה שלו - -      

גלעד קריב: יש?     

רז נזרי: - - אז בטוח שיש להם יותר נתונים, כי הם מטה מדינתי

רז נזרי:  אנחנו נעשה את כל מה שיתבקש, ונקווה שאת אותו דבר קטן שבידינו כדי לסייע – נצליח לסייע, כדי להקל ולו במעט על כאבן הנורא של המשפחות הללו

נעם דן: תודה שאתה משמיע קול עבורנו, בהתנדבות

נעם דן:  תודה רבה

עדה גנזך: יש לי רק שתי שאלות לשאול

עדה גנזך:  יש משפחות, אני הייתי בעלומים, ראיתי את הדם שנשפך והרחתי את הריח של הדם המעופש

עדה גנזך:  הם כבר לא זרים

עדה גנזך:  יש מישהו מטעם המדינה שמתעסק באותה רמה של פירוט באזרחים שהם כבר לא זרים?     

נעם דן: לא

עדה גנזך: אני חושבת שזה כל-כך חשוב שבכל מקום שכולכם תלכו תזכרו את האזרחים האלה שאין להם אזרחות ישראלית

עדה גנזך:  למשל התאילנדים הם בקבוצת הגיל יותר מבוגרת, יש להם משפחות, יש להם ילדים

עדה גנזך:  מישהו דואג להם ברמה של הטיפול הפסיכולוגי?      

נעם דן: לא

יצחק קרויזר: זה נושא שהוא חשוב מאוד, טוב שאת מעלה אותו

יצחק קרויזר:  הוא חלק מהשאלות שאנחנו מפנים

עדה גנזך: אני מתחננת, תעשו את זה כל הזמן, בכל מקום שאתם נמצאים

עדה גנזך:  תוסיפו קטגוריה

רז נזרי: אגב, במטה האזרחי אין סלקציה

נעם דן: לא המטה האזרחי, גל הירש ענה לי ספציפית

נעם דן:  זה מטופל מול השגרירויות שלהם, ואני לא יכולה להביא עוד פרטים

יצחק קרויזר: יש להם מענה דרך המטה, ויכול להיות שצריך גם יותר, כמו שאנחנו רואים בסיטואציה של החטופים שלנו

ולדימיר בליאק: אנחנו בכל אופן נתייחס לזה במסגרת הדיונים שלנו ונדאג שזה יקרה

יצחק קרויזר: רצית לשאול שאלה, חבר הכנסת קריב?     

גלעד קריב: כן, שתי שאלות לעורך הדין נזרי

גלעד קריב:  האחת, האם כבר יצא מהמטה איזשהו מסמך או איזשהו ניתוח ראשוני של דרישות, של סוגיות שאתם איתרתם כסוגיות רוחביות ולא פרטניות? ושאלה שניה, האם מתקיים איזשהו דיון מסודר בין נציגות המשפחות או המטה לבין המינהלת בסוגיות הללו?      

רז נזרי: לגבי השאלה הראשונה

רז נזרי:  אנחנו השבוע היינו בכמה ישיבות זום

רז נזרי:  צריך להבין איך הדבר הזה מתנהל

רז נזרי:  יש קבוצה של כ-200 בני משפחות

רז נזרי:  הקבוצה הזו מונה הרבה יותר, כי יש לבני משפחה כמה נציגים

רז נזרי:  אני לא נמצא בקבוצה הזאת, אבל אני מקבל את הריקושטים בקבוצת ראשי הצירים

רז נזרי:  אתמול היה לי קשר עם איגוד הבנקים בנושא מסוים, של רצון טוב דווקא, הם באו מיוזמתם וניסינו ליצור מנגנונים של הקלה בעמלות ומניעת השימוש לרעה בחשבונות

רז נזרי:       דיברתי עם אותם אנשים שהם בקשר יום-יומי עם המשפחות – עידן, מור, אתם מכירים אותם

רז נזרי:  היכולת להביא נתונים היא מורכבת וקשה, ואנחנו בכל זאת נפגשים עם המשפחות כל הזמן

רז נזרי:  בשבוע שעבר עשינו זום עם המשפחות

רז נזרי:  יש לנו נתונים

רז נזרי:  המסמך שאנחנו התבקשנו להכין לקראת הדיון הזה עדיין לא מלא ולכן לא הכנו אותו, הוא יוכן במהלך השבוע הקרוב

רז נזרי:      חבר הכנסת קריב, אני פירטתי את עיקרי הדברים שעולים בהקשר הזה, וזה מתחבר למה שאמרתי קודם

רז נזרי:  אני אסיר לרגע את הכובע ההתנדבותי שלי ואחבוש בחזרה את הכובע הפרטי שלי: יש לקוח, אני מדבר איתו

רז נזרי:  כשהייתי בממשלה, אז גם בממשלה זה מורכב מהרבה דברים, ויש לקוח

רז נזרי:  יש לקוח קונקרטי: מה אתה רוצה, מה אתה צריך, מציב בפניו את הסיכונים

רז נזרי:       אבל פה זה אין-סוף וריאציות, עם חילוקי דעות לגיטימיים בתוך המשפחות

רז נזרי:  אני לא עוסק בפן האסטרטגי – כן ישחררו, לא ישחררו

רז נזרי:  הקושי לראות פתרון בכל דבר הוא מורכב

רז נזרי:  אבל מה שהצפנו ונציף לכם אם תרצו, ואחרי זה בצורה מסודרת גם בכתב, אלה בעיות רוחביות

רז נזרי:  הדברים שמניתי אלה בעיות רוחביות שאנחנו מציפים בפני הדרג הזה כדי שייתן מענה

רז נזרי:      אנחנו תוך כדי התנועה, ולכן אמרתי שלא על כל דבר צריך חקיקה

רז נזרי:  אם נגלה עוד דברים – נעביר עוד דברים, ואז הפתרונות הרגולטוריים הגמישים שלא צריכים חקיקה - - -     

ולדימיר בליאק: הגעתם לאיזושהי הסכמה מול איגוד הבנקים?      

רז נזרי: הגענו להסכמה

רז נזרי:  הרעיון עם איגוד הבנקים היה שהוא יקבל את פרטי חשבונות הבנק של המשפחות, כדי: א', שהם יתנו הקלה בעמלות או פטור מעמלות לכולם; וב', שיעשו בקרה כדי לראות שאין שימושים לרעה, כי לכאורה מישהו יכול לנסות לעשות כל מיני פעולות חשבוניות כשאף אחד לא עוקב אחרי זה בשוטף

רז נזרי:       יצרנו מסמך משפטי, מכתב הסכמה, בעולמות של פרטיות והגנה

רז נזרי:  המסמך הזה עכשיו מופץ בקרב המשפחות

רז נזרי:  מטבע הדברים, חלק מהמשפחות שרואות שצריך לחתום, בנק וכולי שואלות אינסטינקטיבית: רגע, מה רוצים? וגם הראש שלהן לא נמצא שם

רז נזרי:  אז אנחנו מנסים לעזור במה שאפשר

רז נזרי:  אנחנו מנגישים את הדברים עד כמה שאפשר, כי זה נועד לטובתן

יצחק קרויזר: תודה רבה, רז

יצחק קרויזר:  זאת גם הזדמנות להצטרף לתודות על כל העשייה שלך בהתנדבות

יצחק קרויזר:       עורך הדין ערן בקר, יושב-ראש פורום ביטוח ארצי בלשכת עורכי הדין וגם מוביל בהתנדבות את החקיקה של התגמולים למשפחות החטופים

יצחק קרויזר:  בבקשה

אהרן בקר: תודה רבה לכבוד יושב-ראש הוועדה חבר הכנסת קרויזר, לחבר הכנסת ולדימיר בליאק ולכל חברי הכנסת האחרים שהביאו את הדיון המאוד חשוב הזה

אהרן בקר:  כמי ששהה כמעט שלושה שבועות בכנסת, כמעט יום יום, בחקיקת חוק התגמולים למשפחות של החטופים והנעדרים, ושמע והביא את הקול הכול-כך חשוב של משפחות החטופים והנעדרים, אני יכול להגיד לכם שנעשתה שם עבודה חשובה ומרכזית

אהרן בקר:       ולמה אני אומר חשובה ומרכזית? כי זה נעשה בפרק זמן מאוד מאוד קצר

אהרן בקר:  חברי הכנסת, גם יו"ר הקואליציה וגם יושב-ראש הוועדה חבר הכנסת אייכלר הבינו את גודל השעה ונרתמו כולם לתת מעטפת כלכלית, כמה שאפשר, למשפחות של החטופים, את הקומה השנייה

אהרן בקר:  הממשלה הביאה את ההסכם, נתנה קומה ראשונה, ובוועדה עצמה הבינו את גודל השעה ואת הצרכים המאוד מאוד חשובים של המשפחות ובנינו ביחד את הקומה השנייה, את המעטפת הכלכלית החשובה לכלל המשפחות

אהרן בקר:       אני רוצה לדבר על נושא אחד וקטן, לגבי הפנסיה ותגמול הביטוח

אהרן בקר:  צריך להבין שנושא הפנסיה והביטוחים זה נושא מרכזי

אהרן בקר:  אני חושב שהוא מרכזי, אבל אני גם לא חושב שהוא כזה גדול, כי מספר החטופים זו קבוצה שהיא מצומצמת, בערך כ-200 חטופים ונעדרים, אבל לא לכל ה-200 יש זכויות פנסיוניות וזכויות של ביטוחים פרטיים

אהרן בקר:       לכן אני קורא פה, גם לאגף פיקוח ושוק ההון, כאחד שמכיר את הנושא הזה מצוין: צריך להבין, כדי שאדם יהיה זכאי לפנסיה, לקצבה חודשית, הוא צריך להיות, לצערי הרב, או במצב של פטירה או במצב שהוא נכה

אהרן בקר:  והביטוח הפרטי – זה מקרה של אכ"ע, אובדן  כושר העבודה או מחלה או תאונה או כמובן פטירה

אהרן בקר:  יש פוליסות ביטוח שיש בהן חריגים, גם חריגים של מלחמה

גלעד קריב: פעולות איבה

אהרן בקר: אגף הפיקוח על שוק ההון יגיד לנו עכשיו, ואולי בצדק, שיש פה בעיה, והסיפור של הפנסיות זה בעיה כי זה צבר גדול של אנשים, ואם עושים איזשהו מהלך שלא מופיע בתקנון – יתנו לנו פה המון המון מה לא

אהרן בקר:  אני שמעתי על מה לא גם בדיונים הקודמים, גם מטעם משרדי הממשלה

אהרן בקר:  אני אומר לכם בצורה מאוד ברורה: כשמשרדי הממשלה רצו – זה עבר

אהרן בקר:  חברי הכנסת לחצו, עשינו עבודה מצוינת והגענו לחוק עד כמה שהוא יכול להיות חוק שנותן מעטפת מקסימלית למשפחות

אהרן בקר:       יש לי גם רעיון, שהוא מאוד פשוט

אהרן בקר:  אנחנו דרשנו בוועדת העבודה הרווחה להגדיר את הסיפור של הפנסיות והביטוחים, להגדיר את החטוף כנכה או במצב של אובדן כושר עבודה – כי נכפה עליו להיות חטוף, הוא לא בחר את זה, הוא נמצא כרגע במקום שאין לו שום אפשרות להגיב

אהרן בקר:  אנחנו אומרים משהו מאוד ברור: להגדיר אותו במצב של אובדן כושר עבודה, בין אם כנכה או בין אם במצב של אירוע תאונתי – ולכאורה זה אירוע תאונתי, כי זה אירוע חיצוני שהוא לא גלוי לעין

אהרן בקר:       זה לא משנה כרגע איך אנחנו מגדירים אותו

אהרן בקר:  מה שמשנה – התוצאה

אהרן בקר:  ולמה התוצאה היא משנה? כי ברגע שאתה מגדיר אותו במצב של אובדן כושר עבודה, אתה פותר אותו מתשלום הפרמיות החודשיות והוא לא צריך לשלם פרמיות, כי חברת הביטוח או קרן הפנסיה היא זו שתישא בכל התגמולים האלה

יצחק קרויזר: ערן, רק חידוד: כשהם יחזרו, הם ירצו לחזור לעבוד

יצחק קרויזר:  חשוב

גלעד קריב: אז מה? יש אובדן כושר עבודה זמני

יצחק קרויזר: נכון, אבל שהתנאים שמגיעים להם לא ייגרעו בגלל שהם חזרו לשוק העבודה

אהרן בקר: אנחנו רוצים שהם יחזרו אתמול, לא בעוד חודש או בעוד חודשיים

אהרן בקר:  רק שתדעו, בהתחלה חוק התגמולים הגיע לתקופה קצובה של שלושה חודשים, ואנחנו אמרנו שצריך להסתכל על העתיד

אהרן בקר:  אנחנו לא יודעים מתי הם יחזרו, אנחנו רוצים שהם יחזרו כמה שיותר מהר

אהרן בקר:  החוק נותן כרגע מעטפת לשנתיים

אהרן בקר:  אנחנו לא רוצים להגיע, חלילה, למקום הזה

אהרן בקר:       אבל אני אומר כרגע משהו אחר

אהרן בקר:  אנחנו צריכים להגדיר אותם – כי יש פה מקרה ביטוחי – כדי לתת להם את המעטפת, והמעטפת צריכה להיות אד הוק מיידית לעכשיו

אהרן בקר:  אנחנו לא יכולים לחכות כרגע לעוד חודש או עוד חודשיים

אהרן בקר:  צריך את המעטפת עכשיו

אהרן בקר:  אגב, בחוקים עצמם, בין אם זאת קרן הפנסיה או בין אם אלה חוקי הביטוח עצמם, יש תקופת אכשרה של שלושה חודשים

אהרן בקר:  גם את זה צריך להבין

ולדימיר בליאק: לדעתך, המענה הזה צריך לבוא בחקיקה?     

אהרן בקר: אני חושב שאפשר לעשות חקיקה מהירה, אבל יש פה נציג של אגף הפיקוח על שוק ההון

אהרן בקר:  אפשר דרך הוראות המפקח על הביטוח, שיגדיר - - -     

ולדימיר בליאק: זה בדיוק מה שאני רוצה לחדד

קארין אלהרר: יש פתרונות?     

אהרן בקר: רק שנייה, תנו לי, אני כבר מסיים

אהרן בקר:  אפשר להגדיר דרך הוראות המפקח על הביטוח

אהרן בקר:  הוא יכול לתת הוראת שעה ולהגדיל את זה

אהרן בקר:  תכף הנציג ידבר על הנושא הזה

אהרן בקר:       יש סיפור של קיזוז

אהרן בקר:  כבוד יושב-ראש הוועדה, הנקודה של הקיזוז היא סופר חשובה, כי יכול להיות שחברות הביטוח או קרנות הפנסיה יבואו ויגידו לנו, שהמשפחות מקבלות כרגע כספים במסגרת חוק משפחות נספים במערכה – שזאת למעשה הקומה הראשונה – ואת המענקים של הקומה השנייה שהעברנו כדי ליצור את זה

אהרן בקר:       הדרישה שלנו, ודיברנו על זה גם בוועדה, שבשום קונסטלציה חברות הביטוח וקרנות הפנסיה לא יקזזו את התשלומים שאמורים להיות משולמים למשפחות בכל חודש וחודשו

אהרן בקר:  אני רוצה להזכיר לכולם שחוק המשפחות החטופים והנעדרים קובע בצורה ברורה שהתגמולים הם לא הכנסה

אהרן בקר:  ואם התגמולים הם לא הכנסה, לא ניתן לקזז את זה

אהרן בקר:  זו נקודה מאוד חשובה, הם פטורים ממס

אהרן בקר:       הנקודה האחרונה שאני רוצה להגיד היא הסיפור של חברות הביטוח

אהרן בקר:  חברות הביטוח – בואו, חבר'ה, צריך עוד להיכנס פה מתחת לאלונקה

אהרן בקר:  כמה משפחות כבר יש פה? צריך לספור את כמות המשפחות שיש כאן ויש להן קרנות פנסיה ופוליסות ביטוח

אהרן בקר:  לדוגמה, מה הבעיה שחברת מגדל שיש לה עכשיו שבעה אנשים תשלם להם? ביג דיל, אז היא תשלם לשבע משפחות, לשבעה חטופים

יצחק קרויזר: לא מדובר באירוע גדול

אהרן בקר: לדעתי, לא תהיה בעיה עם הדבר הזה

יצחק קרויזר: דרך אגב, הן גם מעוניינות

אהרן בקר: מעוניינות, כן

אהרן בקר:  אני לא מדבר על הפיאר שזה יעשה להן, אני שם את זה רגע בצד

אהרן בקר:  תודה רבה, כבוד יושב-ראש הוועדה

יצחק קרויזר: 	 תודה רבה לך, עורך הדין בקר

יצחק קרויזר:      בת-שבע, מהסיוע המשפטי, בבקשה

בת-שבע שרמן-שני: שלום

בת-שבע שרמן-שני:  אני מדברת פה בהדרת קודש ממש

בת-שבע שרמן-שני:  התקבלה החלטת הממשלה שהסיוע המשפטי מייצג גם את משפחות החטופים, וכעת גם את השבים

בת-שבע שרמן-שני:  בעצם, עורך דין מטעם הסיוע המשפטי מצטרף לכל משפחה, בודק מיצוי זכויות

בת-שבע שרמן-שני:  אם יש חסמים, עוזר בעניין החסמים ובכל הליך אזרחי שנובע מאירוע החטיפה

בת-שבע שרמן-שני:       ככל שעובר הזמן, יותר ויותר עולים העניינים שהוצבו פה

בת-שבע שרמן-שני:  אנחנו מייצגים כיום למעלה מ-100 משפחות

בת-שבע שרמן-שני:  הצענו את השירות שלנו לכל המשפחות, לכל מי שמעוניין

בת-שבע שרמן-שני:  המימון הוא על ידי ביטוח לאומי או משרד הביטחון, בהתאם לדמות שנחטפה

בת-שבע שרמן-שני:       אני נציגת הסיוע המשפטי בחמ"ל, ומכוח זה אני מכירה את העבודה של חמ"ל – שהיא עבודה מדהימה

בת-שבע שרמן-שני:  מה שנעשה שם בצורה מאוד מעניינת, זה שאומנם החמ"ל הוא מוביל, אבל הוא מביא לשם נציגים מכל משרדי הממשלה

בת-שבע שרמן-שני:  יש המון רצון טוב מצד משרדי הממשלה וגם מצד הגורמים הבנקאיים, חברות אשראי חוץ בנקאיות וכולי, והמון דברים נפתרים בצורה נקודתית סביב שולחן עגול ושיח

בת-שבע שרמן-שני:       מה שעלה פה – ואני חושבת שהגיע הזמן לקומה השלישית – כמו שהוזכר, זה העניין הזה של הזמני המתארך

בת-שבע שרמן-שני:  אני מאוד מתחברת להגדרה שלא ליצור סטטוס חדש, אבל כן להתמודד עם סיטואציה חדשה של זמני מתארך

בת-שבע שרמן-שני:      לגבי הפתרון שהוצע קודם, אני חושבת שזו דוגמה לשימוש במנגנונים קיימים לפתרון בעיות חדשות

בת-שבע שרמן-שני:  יכול להיות שהגיע הזמן ליצור מנגנונים חדשים

בת-שבע שרמן-שני:  אני מתחברת לפתרון הזה, אבל עלה פה פתרון אחר, ואני מציעה אחר כך לאפשר לחמ"ל להגיב

בת-שבע שרמן-שני:  אני חושבת שבאמת הגיע הזמן לשבת בשולחן עגול, כמו שנעשה בחמ"ל, להציף את כל המקרים האלה, למצוא פתרונות - - -      

קארין אלהרר: 	רגע, סליחה, איזה חמ"ל?     

בת-שבע שרמן-שני: 	בחמ"ל של - - -         

אוהד פיליפ: 	זה לא של גל הירש, זה חמ"ל מהלב

בת-שבע שרמן-שני: חמ"ל מהלב, של פיקוד העורף

בת-שבע שרמן-שני:   	 לשבת בשולחן העגול

בת-שבע שרמן-שני:  צריך להגדיר מראש שהפתרונות צריכים להיות אוטומטיים

בת-שבע שרמן-שני:  אנשים לא צריכים להגיש בקשה

בת-שבע שרמן-שני:  המשפחות עסוקות היום בהרבה דברים אחרים, אין להן זמן לזה

בת-שבע שרמן-שני:  וגם מנגנוני הפשרה, איך זה יעשה כשהחטוף ישוב, מה יקרה עם ההליכים האלה כשהם יחזרו

בת-שבע שרמן-שני:       גם אם הפתרון יהיה פחות טוב, לפחות תיווצר ודאות

בת-שבע שרמן-שני:  עדיף תשובה, גם אם היא פחות טובה, מאשר אי-ודאות, כי אחרת אנחנו שוב ושוב ניקלע לסכסוכים משפטיים ולדיונים

בת-שבע שרמן-שני:  כמו שאמר רז, הפתרונות לא חייבים להיות בחקיקה

בת-שבע שרמן-שני:  אלה יכולים להיות פתרונות של מדיניות

בת-שבע שרמן-שני:      אני אומרת שוב, מהניסיון שלי, יש הרבה רצון טוב ומקום לקידום של פתרונות

בת-שבע שרמן-שני:  פשוט צריך לשבת, להציף הכול, לבנות את זה בצורה מסודרת

בת-שבע שרמן-שני:  הרשימה מתארכת

בת-שבע שרמן-שני:  מהדברים שאני הגעתי איתם וממה שעלה פה, זה גם עניין של דיני עבודה – בין אם החטוף הוא המעסיק ובין אם הוא העובד, זכויות הפנסיה שעלו, השכירויות – גם אם הוא הסוחר וגם אם הוא המשכיר

יואב סגלוביץ': רק שאלה: מי בעל הבית הלא ידוע?     

ולדימיר בליאק: כן, למה זה לא קורה? למה צריך את הדיון הזה?      

קארין אלהרר: מי מתכלל?     

יואב סגלוביץ': הכול בסדר, אבל יש מישהו אחד שמטפל בזה?     

בת-שבע שרמן-שני: כרגע לא מוגדרת לחמ"ל הזה האחריות לטיפול בשאלות רוחב

בת-שבע שרמן-שני:  תפקידו של החמ"ל לתת את המעטפת למשפחות, וזה נעשה בצורה מדהימה

קארין אלהרר: אבל זה חלק מהמעטפת

קריאה: מי צריך להגדיר?     

בת-שבע שרמן-שני: אני לא מביעה את דעתי איפה נכון שזה ייעשה

בת-שבע שרמן-שני:  או שזה ייעשה בחמ"ל, או שזה ייעשה במשרד המשפטים באמצעות ייעוץ וחקיקה

בת-שבע שרמן-שני:  צריך הגדרה של מישהו, שיוביל שולחן עגול לפתרונות

יואב סגלוביץ': כיום אין?     

בת-שבע שרמן-שני: כרגע אין מישהו

גלעד קריב: תכף נשמע מהמינהלת

גלעד קריב:       שאלה לסיוע המשפטי: נכון לעכשיו, המדיניות היא להצמיד עורך דין מלווה מטעם הסיוע המשפטי לכל אחת מהמשפחות האלה?     

בת-שבע שרמן-שני: לכל משפחה שביקשה

בת-שבע שרמן-שני:  אנחנו מציעים את השירות

קארין אלהרר: כולן יודעות?     

גלעד קריב: אני רוצה לעשות הבחנה, קודם כל ברמת הזכאות

גלעד קריב:  כרגע ישנה הגדרה שכל משפחה זכאית לליווי על ידי הסיוע המשפטי?      

בת-שבע שרמן-שני: נכון

גלעד קריב: שאלה שנייה

גלעד קריב:  האם נעשתה פנייה אקטיבית על ידי הסיוע המשפטי או המינהלת? לא פנייה כללית, אלא פנייה ליידע אותן שיש זכות לסיוע משפטי

בת-שבע שרמן-שני: כן

בת-שבע שרמן-שני:  הפנייה לא נעשתה למשפחות, אלא למלווי המשפחה, דרך קציני המשפחה

בת-שבע שרמן-שני:  הרשימה של המשפחות לא הועברה לסיוע המשפטי

בת-שבע שרמן-שני:  הדרך שלנו לפנות למשפחות היא על ידי פנייה לקציני המשפחה או לאזרחים המלווים

בת-שבע שרמן-שני:  פנינו דרכם, וכרגע אנחנו עושים פעולות אקטיביות

בת-שבע שרמן-שני:  בשבוע הזה כבר התחלנו להרים טלפונים, להבין מי עוד לא פנה אלינו ולמה

גלעד קריב: כרגע אתם מייצגים כ-100 מלווים?     

בת-שבע שרמן-שני: למעלה מ-100 משפחות

רז נזרי: עשינו גם זום עם ראש הסיוע המשפטי – נוחי, ובת-שבע והמשפחות, כדי להציף

בת-שבע שרמן-שני: נכון

בת-שבע שרמן-שני:  נוחי גם הגיעה למטה

רז נזרי: הצגנו את הפתרון הזה למשפחות, אחד המסלולים

יצחק קרויזר: כולל גם לאזרחים הזרים?      

בת-שבע שרמן-שני: אנחנו מייצגים מעט מהאזרחים הזרים, כי הם פחות מכירים אותנו

בת-שבע שרמן-שני:  האזרחים הזרים לא מטופלים – עד כמה שאני יודע – דרך המינהלת, אלא דרך משרד החוץ

בת-שבע שרמן-שני:  הקשר שלנו איתם הוא יותר מאתגר

יואב סגלוביץ': יש פה נציג משרד החוץ?     

קריאות: לא

גלעד קריב: בוא נשמע את המינהלת

אהרן בקר: כבוד יושב-ראש הוועדה, חשוב רק להדגיש גם שבהנחיית ראש הלשכה שלנו אנחנו ממשיכים לתת את החמ"ל המשפטי בלשכת עורכי דין למשפחות החטופים, בלי קשר

יצחק קרויזר: בהתנדבות המלאה?     

אהרן בקר: בהתנדבות המלאה, כמובן

יצחק קרויזר: תודה רבה

יצחק קרויזר:       חגי פלטין מהמשל"ט מהלב, תוכל להגיב כרגע לשאלות

חגי פלטין: שלום לכולם

חגי פלטין:  הדיון הוא מאוד מאוד חשוב

חגי פלטין:  גם אם זה קצת מאוחר, טוב מאוד שהוא מתקיים

חגי פלטין:  קודם כל אני אגיד למשפחות: ליבנו איתכן

חגי פלטין:  ולא רק שליבנו איתכן, אלא שהחל משלושה-ארבעה ימים לאחר שפרצה המלחמה אני ואוהד על מדים, למעשה אנחנו אנשי מילואים ביום יום שלנו עכשיו

חגי פלטין:       היום באנו לפה בשביל להציג את העמדה שלנו כאזרחים, אזרחים שכואבים את כאבכן וגם מודאגים מהצורה שבה הדברים לפעמים מתנהלים

קארין אלהרר: אתה יכול להסביר קצת על החמ"ל הזה?     

יצחק קרויזר: אם תוכל להסביר קצת לגבי פעילות של המשל"ט

קריאות: איזה חמ"ל?     

חגי פלטין: הנקודה שבה הדברים התחילו להתבהר - - -     

נעם דן: רק תסבירו לנו בבקשה מה זה גל הירש לעומת זה

חגי פלטין: אנחנו פה לא כלובשי מדים

חגי פלטין:  מייצגים את דעתנו כאזרחים בלבד

אוהד פיליפ: אנחנו ביקשנו להיות כאן, כי הדיון הזה חשוב לנו

אוהד פיליפ:  המצב הוא שכרגע אנחנו לא מייצגים את הצבא או את פיקוד העורף

אוהד פיליפ:  אנחנו כאן כשני אנשים, שזה מה שאנחנו עושים בחודשיים האחרונים

נעם דן: אבל משל"ט הלב הוא של גל הירש?      

חגי פלטין: רגע, אני אסביר

חגי פלטין:  המינהלת התחילה כגל הירש

חגי פלטין:  נכון להיום, ב-12 בנובמבר עברה החלטת ממשלה 1058

חגי פלטין:  ההחלטה הזו זמינה לקריאה ולעיון, גל הירש אינו מוזכר בה, אנחנו לא קשורים למינהלת שלו

חגי פלטין:  יש מינהלת נפרדת, חדשה, של החטופים, הנעדרים, השבים ומשפחותיהם

חגי פלטין:       אנחנו הגוף המסייע עד שהמינהלת תקום

גלעד קריב: לא, לא, שנייה

קארין אלהרר: רגע, רגע

יצחק קרויזר: כמה מינהלות קיימות? מישהו יודע לפרוס?     

ולדימיר בליאק: מינהלת נוספת?     

נעם דן: זה של כליפי?     

אוהד פיליפ: לא

אוהד פיליפ:  זו מינהלת שאמורה להתנהל על ידי מנכ"ל משרד ראש הממשלה

רז נזרי: לא הבנתי

רז נזרי:  אני גם שומע את זה לראשונה

רז נזרי:  זה במקום גל הירש?     

בת-שבע שרמן-שני: כן

אוהד פיליפ: כן

קארין אלהרר: מה זה הדבר הזה?     

רז נזרי: זו החלטת ממשלה שעברה כבר? 
     

יצחק קרויזר: חגי, אתה יודע לתת פריסה ולהבהיר כמה משל"טים וכמה מינהלות יש?      

קארין אלהרר: רגע, לפני זה

קארין אלהרר:  אתם במינהלת תחת משרד ראש הממשלה?      

גלעד קריב: גם גל הירש תחת משרד ראש הממשלה

חגי פלטין: מה שיש מולי – זו החלטת הממשלה

קארין אלהרר: מה אומרת ההחלטה?     

יואב סגלוביץ': חבר'ה, אני מתחבר לרגישות ולאי-נוחות

יואב סגלוביץ':  אני אולי אשאל את זה אחרת

יואב סגלוביץ':  אתם פה היום כאזרחים?      

חגי פלטין: כאזרחים

יואב סגלוביץ': לא כאנשי פיקוד העורף

יואב סגלוביץ':  אני רק אחדד את השאלה, כדי שאנחנו נדע, כי אנחנו כנראה יודעים פחות מדי: כמה מינהלות יש, מי עומד בראשן ומה התפקיד של כל אחת מהן

חגי פלטין: בהקשר של משפחות החטופים והנעדרים, יש מינהלת אחת שמוקמת בימים אלה על ידי משרד ראש הממשלה, בהובלת מנכ"ל משרד ראש הממשלה

יואב סגלוביץ': הוא זה שעומד בראשה?     

חגי פלטין: כן

נעם דן: איך קוראים לו?     

ולדימיר בליאק: יוסי שלי

חגי פלטין: ואנחנו, כאנשי מילואים – אנחנו בגוף המסייע

חגי פלטין:  אנחנו מסייעים

יואב סגלוביץ': ברור

ולדימיר בליאק: בגוף החיצוני למינהלת

יצחק קרויזר: פיקוד העורף, בעצם

חגי פלטין: הסיוע שלנו הוא סיוע אזרחי

אוהד פיליפ: אנחנו קיימים מ-10 באוקטובר

אוהד פיליפ:  אנחנו קבוצה גדולה מאוד

ולדימיר בליאק: ומה יחסי הגומלין של המינהלת הזאת עם המינהלת של גל הירש?     

קארין אלהרר: רגע, רגע, אני לא הבנתי עד עכשיו

קארין אלהרר:  שנייה

קארין אלהרר:  אתם פועלים מ-10 באוקטובר?     

אוהד פיליפ: אנחנו קיבלנו צו 8

אוהד פיליפ:  כל אחד מאיתנו היה בהתנדבות שלו

אוהד פיליפ:  שלפו אותנו בצו 8

קארין אלהרר: בצו 8 לאן?     

יצחק קרויזר: למינהלת משל"ט לב

אוהד פיליפ: לפיקוד העורף

יואב סגלוביץ': פגשתי אותך

יואב סגלוביץ':  היית על מדים, לא זיהיתי אותך

אוהד פיליפ: נכון, נפגשנו ביום הראשון

אוהד פיליפ:  מאז הוקם מטה גדול מאוד של אנשים בבסיס פיקוד העורף ברמלה

אוהד פיליפ:  התפקיד שלנו הוא לסייע בעיקר ברמת הפרט, למשפחות, ועובדים בזה 24/7

אוהד פיליפ:  מכיוון שהצבא לא יכול להיות כאן – או הוחלט שלא, אני לא יודע – אנחנו ביקשנו להיות כאן

קארין אלהרר: באתם כאזרחים

אוהד פיליפ: באנו כאזרחים

אוהד פיליפ:  אנחנו לא רק על אזרחי, אנחנו גם באנו כאזרחים

יצחק קרויזר: הצבא פה, הוא נמצא בזום, הוא יעלה אחר כך

אוהד פיליפ: אנחנו לא יכולים לתת את העמדה הפורמלית של משרד הביטחון

קארין אלהרר: ברור לי

אוהד פיליפ: זה המצב

אוהד פיליפ:  המפקדת הזאת עובדת

אוהד פיליפ:  התקבלה החלטת ממשלה שתוקם מעליה מינהלת בראשות מנכ"ל משרד ראש הממשלה

אוהד פיליפ:  אנחנו אמורים להעביר אליה מקל ולהמשיך לסייע

קארין אלהרר: מעולה

קארין אלהרר:  שאלה נוספת: מה יחסי הגומלין בין המשל"ט שלכם לבין המטה של גל הירש?      

גלעד קריב: ומה יחסי הגומלין גם למול הגוף הצבאי בראשות האלוף ניצן אלון?     

חגי פלטין: אני אגיד בכנות: אנחנו פשוט לא יודעים

קארין אלהרר: מה?     

חגי פלטין: אנחנו ברמה מאוד אופרטיבית, ברמת העבודה מול המשפחות

נעם דן: איזה משפחות?      

בת-שבע שרמן-שני: כל משפחות החטופים

נעם דן: למשפחת קלדרון פניתם?      

אוהד פיליפ: אני לא הולך להיכנס כאן לאף משפחה

אוהד פיליפ:  אנחנו בקשר, אנחנו מטפלים במשימות שעולות

קארין אלהרר: אני לא מבינה מה קורה

אוהד פיליפ: הקצינים המלווים והאזרחים המלווים מעבירים אלינו משימות כל הזמן

אוהד פיליפ:  אגב, אנחנו בקשר רציף לגמרי עם מטה המשפחות

נעם דן: וזה לא גל הירש?     

אוהד פיליפ: בהתחלה היה רעיון שזה יהיה תחתיו

אוהד פיליפ:  כרגע גל הירש לא חלק מההחלטה

אוהד פיליפ:  אנחנו כפופים פיקודית לאלוף פיקוד העורף, זה המפקד שלנו

יצחק קרויזר: תכף נשמע מנציג משרד הביטחון שיעשה סדר באחריות המשל"טים, ואז תסבירו לכבוד מה הגעתם, תחדדו

גלעד קריב: אנחנו נפנה, ואני בטוח שיהיו פה חברי כנסת שיצטרפו אליי - -      

קארין אלהרר: בהחלט

גלעד קריב: - - ליושב-ראש ועדת החוץ והביטחון בדרישה לקיום דיון בהול, כדי להבין את ההתארגנות הממשלתית

נעם דן: עד רגע זה קבינט המלחמה של מדינת ישראל לא מינה שר או שרה שיהיו אחראיים על נושא החטופים במדינת ישראל

נעם דן:  הפיגוע הנפשי הלאומי הגדול ביותר שהיה לנו – ואין אף שר במדינה שמוכן לקחת את זה על עצמו

נעם דן:  ואתם מבינים למה – כי אז תהיה לו אחריות על זה

נעם דן:  וזה חלק מהסיפור

נעם דן:       לא סתם אני שואלת את השאלות

נעם דן:  אני לא מיתממת

נעם דן:  הוקמה קבוצת וטסאפ של המטה האזרחי של רונן צור המושמץ פוליטית

נעם דן:  אני הוכנסתי לקבוצה ב-8 באוקטובר בשעה 13:08

נעם דן:  עד רגע זה אף אחד לא פתח קבוצת וטסאפ שקטה, רק להודעות, לכל משפחות החטופות והחטופים, מלבד רונן צור – הדמון השמאלני שבגלל שמו חלק מהמשפחות מפחדות להגיע לכאן, כדי שזה חס וחלילה לא יהיה שמאל-ימין

נעם דן:      אנחנו כל-כך מבועתים שלא יקשרו את הדברים למחאה, או שלא יקשרו את זה למשהו של להפיל את הממשלה או חס וחלילה לכל מיני דברים כאלה, שאנחנו פשוט נזהרים על חיינו ועל חיי היקרים לנו, כדי לא לעצבן אף אחד

נעם דן:  אבל האזרחים האלה מצילים אותנו

נעם דן:  רז נזרי מסתמס איתי אל תוך הלילות, וכל האנשים האלה עושים ימים כלילות בהתנדבות כשהמטות פה מפוזרים: פעם זאת גילה גמליאל, פעם זה גל הירש

יצחק קרויזר: תכף יעלה לפה נציג של משרד הביטחון ונדרוש ממנו לעשות סדר

גלעד קריב: היושב-ראש, עד לרגע זה הממשלה לא הגיעה לאף אחת מוועדות הכנסת השונות – ואני אומר את זה אחרי בדיקה – כדי להציג את תרשים הזרימה, את עץ המבנה של מי מטפל במה

ולדימיר בליאק: אני לא בטוח שהוא קיים, מכל מה שאנחנו שומעים כאן

יצחק קרויזר: חברי הכנסת היקרים, אנחנו בדיון ספציפי, וברור שכדי לטפל בבעיות מאוד ברורות אנחנו נדרוש מנציג משרד הביטחון לתת תשובות לגבי מה ששמענו כרגע

חגי פלטין: האם אפשר להתייחס לבעיות שקיימות?      

יצחק קרויזר: בוודאי, תתייחסו קונקרטית ותציפו אותן, כדי שנציגים אחרים יוכלו להעלות ולתת פתרונות ומענים

יצחק קרויזר:  בבקשה

חגי פלטין: אחת הבעיות היא נושא שכר החטופים

חגי פלטין:  זו בעיה שצריך לדון בה בצורה יסודית

חגי פלטין:  יש את פסק הדין עזאם עזאם, שמעתי שמתייחסים למשרד העבודה כאיזשהו רפרנס

חגי פלטין:  הנסיבות פה הן אחרות

חגי פלטין:  צריך לעשות פה עבודה

חגי פלטין:       גם לגבי אובדן ביטוח כושר עבודה, אנחנו לא בטוחים שזה הפתרון הנכון לחטופים

חגי פלטין:  יש פתרונות אחרים

חגי פלטין:  צריך לחשוב פה בצורה יצירתית, צריך לחשוב פה על הטובה המקסימלית של החטופים ובני משפחותיהם

חגי פלטין:       אני עדיין לא שמעתי שיש איזשהו שולחן עגול שמטפל בזה

חגי פלטין:  אנחנו צריכים לפעול

חגי פלטין:  זו אחת הבעיות, ויש עוד בעיות שאנחנו צריכים לפתור אותן

אוהד פיליפ: כדוגמה לפתרון: במשרד הביטחון, כשהחייל נחטף, הוא ממשיך להיות חייל

אוהד פיליפ:  הוא נכנס לקבע

אוהד פיליפ:  גלעד שליט נכנס לקבע והמשיך לקבל שכר, המשיך לקבל זכויות שלמות

אוהד פיליפ:  אז למה האזרח שנחטף הוא לא?     

יצחק קרויזר: נכון, דיברנו על זה פה

יצחק קרויזר:  אחת המטרות היא שהסיוע ימשיך גם כשהם יחזרו, ששום דבר מזה לא ייפגע

אוהד פיליפ: אני אומר מעבר לזה, כרעיון

אוהד פיליפ:  לגבי אזרח שהוא עובד מדינה התקבלה איזושהי החלטה, הנחיה, שימשיכו לשלם לו שכר

אוהד פיליפ:  מה שונה אזרח שהוא עובד מדינה מאזרח שהוא עובד בחברה פרטית? למה המדינה לא יכולה לקחת את זה למקום הזה? זה בידיכם

אוהד פיליפ:  זה בידי מדינת ישראל

קארין אלהרר: יכולה וצריכה

אוהד פיליפ: זה ישאיר אותו עם כל הזכויות, ואז לא צריך לחפש את הדרך שבה אובדן כושר עבודה - - -     

אהרן בקר: אתה לא מדייק

גלעד קריב: 	 אוהד, יש לי הרבה מאוד הערכה לכל חייל, לכל משרת מילואים, בוודאי למי שעוסק במשימה מאוד רגישה ומורכבת

גלעד קריב:  אבל אדוני היושב-ראש, עם כל הכבוד, אנחנו פה לא באיזשהו דיון של סיעור מוחות, של זריקת רעיונות

גלעד קריב:  אנחנו פה בדיון של פיקוח פרלמנטרי

גלעד קריב:  יאמר לפרוטוקול שלא הגיע לכאן אף נציג ממשרד ראש הממשלה – שהוא כרגע המשרד הממשלתי שמתכלל את האירוע, כי לא הוגדר שר אחר וגם יש החלטת ממשלה שמציבה את מנכ"ל משרד ראש הממשלה בראשות האירוע

גלעד קריב:       נכון לרגע זה, בצד הערכה המאוד גדולה שלי לכניסה של צה"ל מתחת לאלונקה באירוע של החטופים האזרחיים – כי זה מה שקורה כרגע גם במהלך המבצעי שמובל על ידי האלוף ניצן אלון, וכנראה גם בחמ"ל שלכם שהוא חמ"ל של פיקוד העורף שמטפל גם באזרחים או בעיקר באזרחים, כי לגבי החיילים - - -     

אוהד פיליפ: רק באזרחים

גלעד קריב: רק באזרחים

גלעד קריב:  אז צריך להבין: יש לנו פה מהלך של פיקוד העורף שנכנס תחת האלונקה לטיפול בחטופים האזרחיים, בצד הטיפול הצה"לי בחטופים שהם חיילים

גלעד קריב:  ברגע זה, בדיון הזה, אין אף נציג של משרד ראש הממשלה, אז מה?     

יצחק קרויזר: בסדר, העלית את הדברים, חבר הכנסת קריב

יצחק קרויזר:  אני רוצה שנתקדם, כמו שאתה אמרת, לטיפול בבעיות שצפות אל מול - - -     

גלעד קריב: לא נקבל תשובות

יצחק קרויזר: בוודאי שאנחנו צריכים לקבל תשובות, לכן התכנסנו

קארין אלהרר: רגע, יש מישהו ממשרד רה"מ?     

גלעד קריב: הם לא יכולים לתת תשובות של משרד ראש הממשלה

יצחק קרויזר: אני לא יודע אם הוא הוזמן

יצחק קרויזר:  אם הוא הוזמן, הוא צריך להעלות

קארין אלהרר: אז תבדקו

יצחק קרויזר: יש פה נציג משרד הביטחון בזום

גלעד קריב: אני מציע לכם לא להתנדב לתת תשובות בשם משרד ראש הממשלה

יצחק קרויזר: חבר הכנסת סגלוביץ', ממש קצר, כדי שאנחנו נמשיך, כי יש פה ממש סוללה של אנשי מקצוע שהגיעו כדי לתת מענה

קארין אלהרר: כן, אבל - - -     

יצחק קרויזר: משרד ראש הממשלה – פה או לא פה, ומה האחריות שלו או לא האחריות שלו - - -      

קארין אלהרר: מה זאת אומרת? לא הבנתי

קארין אלהרר:  אין פה גורם שעומד מלמעלה

יצחק קרויזר: חברת הכנסת, אין פה נציג

יצחק קרויזר:  לא תקין

יצחק קרויזר:  אנחנו נבדוק האם הוא זומן לפה או לא

קארין אלהרר: נו?     

יצחק קרויזר: תכף נקבל את התשובה

קארין אלהרר: אוקיי

יצחק קרויזר: חבר הכנסת סגלוביץ' רצה לשאול איזושהי שאלה, ואנחנו נמשיך לדון עם הגורמים המקצועיים שנמצאים פה וצריכים לקבל את זכות הדיבור שלהם

קארין אלהרר: מחדל על מחדל

יואב סגלוביץ': קודם כל אני רוצה להודות לאוהד ולחגי שהגיעו לפה, כי דרך Understatement של הדברים שהם אומרים אפשר להבין מדוע הם הגיעו לפה

יואב סגלוביץ':       אחרי שאמרתי את זה, אני רק אומר משפט אחד כללי

יואב סגלוביץ':  אחרי כל המילים, באמת מכל הלב, שאנחנו אמרנו ושכל האנשים אמרו פה, אני קצת מרגיש סוג של מבוכה - -      

קארין אלהרר: ממש

גלעד קריב: כלפי המשפחות

יואב סגלוביץ': - - כולל בושה קלה

קארין אלהרר: קלה?     

יואב סגלוביץ': כן, בושה קלה, בגלל מה שאנחנו מתעסקים בו היום

יואב סגלוביץ':  המצב הזה לא יכול להיות

יואב סגלוביץ':  אני פגשתי את אוהד – אני בכלל לא ראיתי את החיבור – ב-8 או ב-9 לחודש, בלהב, בתחילת המהומה והמבולקה שהייתה, ואני רואה אותו פה יום

יואב סגלוביץ':  אנחנו נמצאים היום שבעה שבועות אחרי, ולפחות אני הייתי בטוח ומשוכנע עד הדיון הזה שאנחנו נתעסק פה ב: למה אנחנו, זה הממשלה, אנחנו רק נעזור

יואב סגלוביץ':  ברור לי שאנחנו צריכים לא רק לעזור, אנחנו צריכים לפקח על הממשלה

יואב סגלוביץ':  הממשלה פה בפשיטת רגל טוטאלית

יואב סגלוביץ':       לא יכול להיות שלא יהיה פה נציג משרד החוץ, שלא מקבלים תשובה לגבי מה קורה עם האנשים שקשרו את גורלם – לפחות את עבודתם – עם מדינת ישראל

יואב סגלוביץ':  הם חטופים

יואב סגלוביץ':  ולא יכול להיות מצב ששומעים כל יום על מינוי אחר בממשלה – באמת מופרעת

יואב סגלוביץ':       אנחנו רוצים ביחד? חבר'ה, זה לא ביחד

יואב סגלוביץ':  מה זה ביחד ננצח? הביחד הזה, מבחינתי, לא מתקן כשל התנהלותי פסיכוטי של הממשלה הזאת

יואב סגלוביץ':  צריך לעשות את הדיון

יואב סגלוביץ':  אנחנו נבקש היום, אפילו טלפונית, אני לא יודע איך - -      

קארין אלהרר: כן

יואב סגלוביץ': - - דיון בוועדת החו"ב

יואב סגלוביץ':  לא יכול להיות שאנחנו נספר פה לעצמנו איזה סיפור, סיפור שהוא איננו נכון

יואב סגלוביץ':  זאת החובה שלנו

יואב סגלוביץ':       כן, אנחנו המפקחים

יואב סגלוביץ':  התפקיד המרכזי של הכנסת הוא לפקח על הפקרות

יואב סגלוביץ':  ויש פה הפקרות

יואב סגלוביץ':  אני אומר את זה בכאב , למרות שהמשפחות יושבות פה

יואב סגלוביץ':  פשוט מטורף לגמרי, אירוע מטורלל

יצחק קרויזר: בסדר גמור

יצחק קרויזר:  חבר הכנסת סגלוביץ', הדברים שלך ברורים מאוד, הבהרת אותם

יצחק קרויזר:  אנחנו נמשיך, ונעלה את הבקשה ואת הדרישה הזו

יצחק קרויזר:       יורם לביאנט, סגן יושב-ראש הוועדה הפנסיונית בלשכת סוכני הביטוח, בבקשה

יורם לביאנט: שלום

יורם לביאנט:  אני עוסק בפנסיה, אני מומחה לפנסיה

יורם לביאנט:  אני פוגש את הציבור עם הפנסיות שלו מבוקר עד ערב

יורם לביאנט:  אנחנו כאן בסיטואציה שלמערכת הפנסיונית הטובה הישראלית אין מענה

יורם לביאנט:  אנחנו צריכים לתת מענה עכשיו, כמה שיותר מהר

יורם לביאנט:  אפשר לשבת, כמו שאמרו אנשי מקצוע, ולמצוא פתרון

יורם לביאנט:  טכנית זה לא מאוד מסובך

יורם לביאנט:       אני חושב שצריך להסכים על שני עקרונות בסיסיים

יורם לביאנט:  אחד, הפנסיה של החטוף, על כל מאפייניה – כולל הכיסוי הביטוחי, כולל החיסכון – אסור שתיפגע, אפילו במילימטר

יורם לביאנט:  עיקרון בסיס שני הוא שמי שצריך לקחת אחריות על זה – זאת הממשלה

יורם לביאנט:  לא חברות ביטוח ולא שהמשפחות יתחילו לתבוע, וחלק יש להן כיסוי וחלק אין להן כיסוי, וחלק יש להן קופות גמל וכולי

יורם לביאנט:  הממשלה צריכה להיכנס ולקחת אחריות על ההמשכיות ורצף ביטוחי וכיסוי ביטוחי של כל מי שנחטף

יורם לביאנט:       טכנית יש כמה דרכים לעשות את זה

יורם לביאנט:  לדעתי, הפתרון הוא שביטוח לאומי ייכנס כאן כסוג של מעסיק, למרות שאנחנו צריכים להתייחס כאן לשלושה סוגי אוכלוסיות: שכירים פעילים – שזה יחסית קל; עצמאיים – זה גם לא מאוד מסובך; וחבר'ה שהיו בין העבודות

יורם לביאנט:  בין העבודות – זה אומר שהם נחטפו והחיסכון הפנסיוני שלהם נכנס לקיפאון, ואסור לתת לו לקפוא

יורם לביאנט:      אני חושב שאם אנחנו קצת נרד וניכנס לפתרונות הטכניים – הם קיימים, צריך להיכנס לזה בדחיפות

יורם לביאנט:  יש פתרונות שהם טובים ולא מורכבים

יצחק קרויזר: תודה רבה לך

טליה ג'מאל: בהקשר הפנסיוני, יש תיקון חקיקה שנעשה בוועדת העבודה והרווחה ואמור להיות מונח השבוע לקריאה שנייה ושלישית, אז אולי כדאי שגורמי המקצוע הרלוונטיים יציגו אותו

דור פישר: אפשר? רשות שוק ההון

יצחק קרויזר: סבלנות

יצחק קרויזר:  גברת פרץ - - -      

אהרן בקר: אני יכול רק לשאול שאלה מקצועית? שאלה קטנה

יצחק קרויזר: בבקשה

אהרן בקר: אתה רוצה רק לשמור על הזכויות שלהם?      

יורם לביאנט: לא

אהרן בקר: מה עם להגדיר אותם שיוכלו לקבל את התגמול החודשי?  

יורם לביאנט: א', אני רוצה לשמור על זה שהחיסכון לא ייפגע

יורם לביאנט:  לגבי כיסוי ביטוחי, אני חושב שצריך לתת לזה מענה: או שזה יהיה בכלל מחוץ למערכת הפנסיונית כמו איזשהו תגמול, או שהמשפחות יוכלו לתבוע את הגופים הפנסיוניים

יורם לביאנט:  אבל צריך לזכור שזה לא אוניברסלי, כי לא לכל אדם בהכרח יש כיסוי ביטוחי במערכת הפנסיונית

אהרן בקר: לא, למי שיש

יורם לביאנט: למי שיש, אני חושב שזו בהחלט אופציה שצריך לאפשר אותה

יורם לביאנט:  כלומר, להגדיר את החטוף כמישהו שנמצא באובדן כושר

יורם לביאנט:  הוא באמת באובדן כושר

יורם לביאנט:  אבל לא צריך להחליף את השכבה של שמירה - - -      

רז נזרי: ואיך תהיה ההגדרה של אובדן כושר? צריך איזה חוק בשביל זה?     

יורם לביאנט: כן, ברור

יורם לביאנט:  היום יש מחלה או תאונה

יצחק קרויזר: עורך הדין בקר, יש כאן נציג משוק ההון שיודע לענות

רז נזרי: אדוני היושב-ראש, כמו שהפניתי בסוף דבריי: בסופו של דבר יש פה גורמי מקצוע

רז נזרי:  שוב, אני מכיר את העבודה שלהם, את חלקם מכיר גם אישית

רז נזרי:  אני חושב שהם צריכים להציג את הפתרונות בראייתם

רז נזרי:  זה פעם אחת

יצחק קרויזר: אנחנו ניתן להם זמן, בוודאי

רז נזרי: פעם שנייה, אדוני היושב-ראש, בשם מטה המשפחות, היינו שמחים שבסופו של דבר יהיה לנו גורם ממשלתי, כתובת אחת שמרכזת את הבעיות של הרגולטורים השונים, שאיתו מדברים והוא גם יהיה האחראי, כי אנחנו לא יכולים לרוץ אחריהם, עם כל הרצון

קארין אלהרר: ולכן אין טעם בדיון הזה

רז נזרי: יש טעם לשמוע את הפתרונות

קארין אלהרר: אבל מי זה הגורם הממשלתי?     

יצחק קרויזר: אנחנו נמשיך עכשיו להציף את הדברים, כדי שגורמי המקצוע יכוונו את התשובות שלהם

יצחק קרויזר:      בבקשה

דור פישר: עורך הדין דור פישר מהלשכה המשפטית ברשות שוק ההון

דור פישר:  אני רוצה לציין כבר בהתחלה שאנחנו כל העת פועלים, גם במקרים פרטניים שמגיעים אלינו וגם בסוגיות רוחב, כדי לפתור בעיות

דור פישר:       אני אתחיל מהנושא שעלה פה כמה פעמים, הנושא של החיסכון הפנסיוני

דור פישר:  כמו שאמרה היועצת המשפטית של הוועדה, בשבוע שעבר אנחנו קיימנו דיונים בוועדת העבודה והרווחה

דור פישר:  הקריאה השנייה והשלישית צפויה לעבור השבוע, הצעת חוק שכוללת הפקדות לחטופים שיבוצעו על ידי המעסיק עצמו והוא ישופה על ידי המדינה

דור פישר:  בעצם, המדינה נכנסת פה

יצחק קרויזר: מ-7? יש רצף? רטרואקטיבית?     

דור פישר: רטרואקטיבית מ-7 באוקטובר, כל עוד הבן אדם חטוף, ואנחנו מקווים שזה יידרש כמה שפחות זמן

דור פישר:  ההפקדות האלה יבוצעו גם לגבי השכירים וגם לגבי העצמאים

דור פישר:  המדינה תיכנס, בגלל שאין פה מי שיבצע את זה

דור פישר:  וגם לגבי האנשים שלא היו בעבודות, כדי שגם להם יישמר הרצף הביטוחי והחיסכון הפנסיוני

דור פישר:       בגלל שהזכאות היא שלהם עצמם, היא תיבחן כשהם יחזרו ואז יכול להיות שתהיה להם זכאות רטרואקטיבית מ-7 באוקטובר לקצבת נכות, אובדן כושר עבודה, ככל שהם יהיו זכאים וגם להמשך, אם הם לא יוכלו לעבוד

דור פישר:  זה יעזור להמשך של השיקום שלהם

אהרן בקר: ואם הם לא חוזרים, כרגע, בתקופת הביניים?      

דור פישר: אז אמרנו, יש הפקדות לחיסכון הפנסיוני

אהרן בקר: את זה הבנו

דור פישר: הזכאות שלהם תיבחן ברגע שהם יחזרו

אהרן בקר: למה?     

דור פישר: הזכאות היא שלהם עצמם - - -     

יצחק קרויזר: - - - שברגע שבן אדם יחזור, הוא עדיין יקבל את מענק השיקום או משהו כזה

דור פישר: אנחנו מדברים פה על הרובד של החיסכון הפנסיוני

דור פישר:  ביטוח לאומי עוד מעט יתייחס לגבי זה

דור פישר:  יש פה את הרובדים שנקבעו, גם רובדי השיקום למיניהם

דור פישר:  יכול להיות שהבן אדם הוא חייל וזכאי לתגמולים מאגף השיקום או כנפגע פעולות איבה

קריאה: אבל דור, זו לא הסוגיה כרגע

קריאה:  באמת

דור פישר: אני לא הפרעתי

דור פישר:  חיכיתי בסבלנות כדי לדבר

יצחק קרויזר: בסדר, תן לו רגע שיסיים לדבר

יצחק קרויזר:  זה חלק מהנושאים שכיוונו אליהם, טווח הביניים מרגע החזרה

דור פישר: מרגע החזרה תיבחן הזכאות לקצבה לבן אדם עצמו, כולל רטרואקטיבית, מהרגע שאירע המקרה הביטוחי ואילך

דור פישר:  זה יכול להיות לזמן שהבן אדם נמצא באובדן כושר עבודה

דור פישר:      לגבי הביטוחים, אני רק אבהיר שיש את חוק דחיית המועדים שדוחה את החיוב שלהם לשלם את דמי הביטוח, דואג שלא יבוטל הביטוח ושלא תהיה ריבית פיגורים

דור פישר:  אנחנו דואגים לזה שלא יבוטלו הביטוחים ולא תיפגע הזכאות הביטוחית שלהם באותה תקופה

גלעד קריב: אדוני, צריך רק להזכיר שהחוק קובע איזשהו פרק זמן, למיטב זיכרוני

דור פישר: הוא עד ה-7 בדצמבר

דור פישר:  אני לא יודע אם הוא יוארך, זה אולי למשרד המשפטים

דור פישר:  אנחנו הנחינו את חברות הביטוח מעבר לדבר הזה, שאנחנו בפיקוח עליהן לבדוק שלא יבטלו את הביטוחים לאותם אנשים ולא יגבו - - -      

גלעד קריב: האם יצאה הנחיה מסודרת ופורסמה גם לציבור? בסופו של דבר, משפחות החטופים ונציגיהן צריכים לראות את ההנחיה

גלעד קריב:  האם יצאה עד עכשיו הנחיה מטעם רשות שוק ההון לגופים המוסדיים בנושא החטופים וזכויותיהם?      

דור פישר: אני אסביר

דור פישר:  הוצאנו לחברות הנחיות לגבי הביטולים ולגבי גביית דמי הביטוח

דור פישר:  בינתיים החוק חוקק ולעכשיו זה לא נדרש

דור פישר:  אם החוק לא יוארך, אנחנו נוציא הנחיות

דור פישר:  בגלל שהחוק עכשיו הסדיר את הנושא, אני לא צריך להוציא הנחיה לגבי החטופים על גביית דמי הביטוח

דור פישר:       אם החוק לא יוארך מעבר ל-7 בדצמבר, אנחנו נבחן מה אנחנו צריכים

דור פישר:  כבר הנחינו אותן לפעול בסיוע וברגישות

קארין אלהרר: כן, אבל אם רוצים להיערך, צריך לטפל בזה עכשיו

קארין אלהרר:  צריך כבר לחוקק את זה

דור פישר: משרד המשפטים יתייחס

דור פישר:       בנוגע לפיצויים מעבר לכך

דור פישר:  דובר פה על כל מיני ביטוחים אחרים

דור פישר:  בביטוחים מסוימים באמת יש החרגה של מקרה ביטוח שאירע עקב פעולת איבה או מלחמה

דור פישר:  במקרה כזה אגף השיקום וביטוח לאומי נכנסים לפי חוק נפגעי פעולות איבה והם אלה שמבצעים

דור פישר:       בנוגע לקיזוז

דור פישר:  אני רק אבהיר שהתגמולים שמשולמים למשפחה לפי חוק הסיוע למשפחות החטופים – הם אינם הכנסה והם לא יקוזזו

דור פישר:  זה הובהר גם בדיון עצמו

דור פישר:  לתגמולים של אגף השיקום יש את הכללים שלהם

דור פישר:  אם וכאשר תהיה זכאות לתגמולים של אגף השיקום או תגמולי נפגעי פעולות איבה – שגם הם להבנתי ייבחנו רק כשהבן אדם יחזור לארץ – אז זה בהתאם לכללים הרגילים, כמו כל נפגע פעולות איבה

אבי לולו שמריז: אני לא מבין למה אתה חס על חברות הביטוח וקרנות הפנסיה

אבי לולו שמריז:  למה אתה עושה את זה?      

דור פישר: אנחנו לא - - -     

אבי לולו שמריז: למה אתה חוסך מהן את האחריות? יש להן אחריות, תיתן להן אותה ותיתן להן לבצע אותה

אבי לולו שמריז:  אל תחסוך את זה מהן

אבי לולו שמריז:  אתה כל הזמן בא ואומר לי: משרד ממשלה כזה, משרד ממשלה אחר, ביטוח לאומי

אבי לולו שמריז:  אני שואל אותך: לבן שלי יש ביטוח, למה אתה מונע את זה ממנו?      

דור פישר: חס וחלילה, אנחנו לא חסים על חברות הביטוח

דור פישר:  להפך, לא המתנו להחלטה בדיני העבודה לגבי השכר, ובהסכמה ממשלתית קבענו שהמדינה תיכנס ותפקיד ותדאג שיהיה רצף ביטוחי וזכאות

קריאות: אנחנו לא מדברים על רצף ביטוחי

קריאות:  יש לו ביטוח, הוא רוצה להפעיל אותו

אבי לולו שמריז: אני לא מדבר על זה

אבי לולו שמריז:  אני מדבר על זה שיש ביטוח, והביטוח צריך לקחת אחריות, כמו שיש תאונת דרכים

דור פישר: הזכאות היא בעצם של הבן אדם עצמו, ולכן אנחנו - - -     

אבי לולו שמריז: מה אתה בא ואומר? שאתה רוצה לבחון את האפשרות שכשהוא יחזור אולי יתנו

אבי לולו שמריז:  לא

אהרן בקר: אני רוצה להוסיף על זה

אהרן בקר:  עורך הדין פישר, אנא ממך, אם אנחנו מבינים אותך נכון, אתה נותן מעטפת ראשונה בהחלטה ממשלתית שבאה ואומרת שאתה תשמור על הזכויות שלו וכולי

אהרן בקר:  אחרי זה – וחשוב שחברי הכנסת גם יבינו את מה שאתה אומר – כשהוא יחזור, אתם תיבחנו תחולה רטרואקטיבית לזכאות לתגמולים באובדן כושר עבודה

אהרן בקר:       הדבר הזה הוא אבסורדי, כי לאנשים האלה יש ביטוחים פרטיים

אהרן בקר:  אתה לא עושה להם טובה שאתה תבחן את זה אחרי זה באופן רטרואקטיבי

אהרן בקר:  זה לא הגיוני מה שאתה מבקש פה בכלל

אהרן בקר:  אתה צריך לתת להם את המעטפת עכשיו

ולדימיר בליאק: עכשיו

אהרן בקר: עכשיו לתת להם אז זה, ולא לחכות

אהרן בקר:  אנחנו דיברנו על זה גם בוועדת העבודה והרווחה

אהרן בקר:  חשוב מאוד שאתם תובילו את זה

אהרן בקר:  אני לא מצליח להבין את הדבר הזה

אהרן בקר:  הרי אתה מכיר את העמדה של המשפחות, כבר דיברנו על זה בפעם הקודמת

אהרן בקר:  מה, המדינה עושה פה טובה למשפחות של החטופים? ואם – לא עלינו, חס וחלילה – הם יהיו עכשיו שנה בשבי? אז בעוד שנה אתם תחשבו אם לבחון את זה? אני לא מצליח להבין את זה

אהרן בקר:  אני פשוט בשוק מהעמדה הזאת, באמת

אהרן בקר:       ועוד משהו

אהרן בקר:  לתגמולים שהם מקבלים מכוח חוק נפגעי פעולות איבה אין שום קשר עם חוק משפחות נספים במערכה, זה לא קשור לביטוחים הפרטיים

יצחק קרויזר: עורך הדין בקר

יצחק קרויזר:  יושבת כאן מיכל היימן שהיא מנהלת מחלקת הפנסיה ברשות בשוק ההון ויכולה לענות בדיוק על הסיטואציה הזאת

יצחק קרויזר:  בבקשה

מיכל היימן: שלום

מיכל היימן:  אני רוצה להוסיף על דבריו של חברי עורך הדין דור פישר

מיכל היימן:  קודם כל, ליבנו עם כל המשפחות

מיכל היימן:  אנחנו נמצאים פה במצב מאוד מורכב

יצחק קרויזר: אני רק מבקש לצמצם, כי יש עוד המון אנשים שצריכים לדבר

מיכל היימן: כן, ברור

מיכל היימן:  קרנות הפנסיה, כמו שאנחנו יודעים, כוללות בתוכן לא רק אובדן כושר עבודה

מיכל היימן:  הן כוללות עוד שני מרכיבים, שזה חיסכון לגיל פרישה וחס וחלילה קצבה לשאירים

מיכל היימן:  צריך להבין את הרגישות פה

מיכל היימן:  אנחנו מטבע הדברים תמיד חושבים על war case scenario, ואנחנו צריכים לחשוב על כל האפשרויות

מיכל היימן:  אנחנו מחכים לבואו של כל חטוף וחטוף בריא ושלם

מיכל היימן:  אבל אנחנו צריכים לחשוב גם על מה יקרה, חס וחלילה, מה באמת מצבו

מיכל היימן:       אנחנו גילינו לפני שבוע שיש שניים שנרצחו שם, בשבי, ואנחנו צריכים להבין מה הזכאות, של מי וכמה

מיכל היימן:  ולכן אנחנו לא אומרים פה שהזכאות לא קיימת

מיכל היימן:  אנחנו אומרים שאנחנו צריכים שנייה להמתין ולהבין מה תהיה הזכאות

מיכל היימן:  היא תשולם בדיעבד – וזה העניין של להתברר, מעבר לעובדה שמי שזכאי לאובדן כושר עבודה זה החטוף עצמו

מיכל בירן: בזמן הזה אנחנו נמקים

אהרן בקר: בזמן הזה נגרם נזק כלכלי למשפחות

יצחק קרויזר: אני רק מעדכן: לא הוזמן נציג של משרד ראש הממשלה - -      

קארין אלהרר: בסדר, עדיין, מי ידע שזו הבעיה?      

יצחק קרויזר: - - ולכן טוב שהדיון הזה מתקיים וצפה בו הבעיה

גלעד קריב: אולי רק כדאי לציין שלכל אחד מחברי הכנסת יש שלושה עוזרים - -       

יצחק קרויזר: חבר הכנסת קריב

גלעד קריב: - - ואנחנו מצליחים עם שלושה עוזרים לבדוק איזה דיונים מתקיימים בוועדות בכנסת

יצחק קרויזר: חבר הכנסת קריב, לא הוזמן נציג של משרד ראש הממשלה

גלעד קריב: יכול להיות

קארין אלהרר: הכול בסדר

גלעד קריב: אבל אני מצפה ממשרד ראש הממשלה שמישהו יפתח שם את סדר הדיונים בכנסת ויראה

גלעד קריב:  לא יראה בטלוויזיה, בערוץ הכנסת

יצחק קרויזר: אני מבקש ממך

יצחק קרויזר:  אתה כל פעם מציג את הדיון הזה מהנקודה הפוליטית, שהיא לא נכונה כרגע לדיון החשוב הזה

יצחק קרויזר:  הוא לא הוזמן

יצחק קרויזר:  הוא יגיע לדיון הבא

קארין אלהרר: אבל למה לדיון הבא?     

יצחק קרויזר: כרגע ביקשנו שמישהו יגיע 

יצחק קרויזר:  הם ינסו להביא מישהו עד סוף הדיון

גלעד קריב: אולי שינצלו את הזמן שהם לא בדיון, כדי לסדר איזו מינהלת הם מקימים 45 ימים אחרי האסון

יצחק קרויזר: חבר הכנסת קריב, תודה רבה לך

קריאה: לא, בלי להקים יותר מינהלות

יצחק קרויזר: מיכל, את סיימת לדייק את התשובה שלך?     

מיכל היימן: - - -     

גלעד קריב: בושה, אני לא מבין - - -     

יצחק קרויזר: לא היה נציג

יצחק קרויזר:  אני ביקשתי לדעת למה אין פה נציג, כפי שעלתה השאלה הזאת

יצחק קרויזר:  לא הוזמן נציג משרד ראש הממשלה ולכן אנחנו נקיים עוד דיון

יצחק קרויזר:  יש פה נושאים חשובים שעלו, ולדיון הבא הוא יגיע לפה – ולא הוא אחד, כנראה

יצחק קרויזר:  יצטרכו להיות פה נוכחים משלל המשרדים ולתת תשובות

גלעד קריב: מדהים

גלעד קריב:  אפילו ועדות בראשות קואליציונית לא חושבות שמשרד ראש הממשלה רלוונטי לאירוע

קארין אלהרר: הכול בסדר, אבל הנציג יכול להגיע

יצחק קרויזר: מתקיימים דיונים בוועדות

יצחק קרויזר:  נבקר גם את משרד ראש הממשלה, הכול בסדר

קארין אלהרר: הכול בסדר

קארין אלהרר:  לא הוזמן – לא הוזמן

קארין אלהרר:  עדיין, הוא יכול להגיע ולענות על שאלה פשוטה

קארין אלהרר:  שיגיע עכשיו, בבקשה

יצחק קרויזר: לכן ביקשנו שינסו להוריד מישהו שיידע לענות לשאלות שעלו פה

קארין אלהרר: מצוין, תודה

יצחק קרויזר: ובמידה שהוא לא יגיע, הוא יגיע לדיון הבא שיתקיים בהמשך לדיון הזה

קארין אלהרר: תודה רבה

יצחק קרויזר: סיימת, מיכל? 

מיכל היימן: רק רציתי להגיד שאנחנו לא אומרים שלא קיימת זכאות, חס וחלילה

מיכל היימן:  אנחנו אומרים שהזכאות צריכה להתברר לאשורו של עניין

יצחק קרויזר: בסדר, אבל פה זה בכוחה של הוועדה ובכוחם של חברי הכנסת לחייב בתקנה את אותן חברות הביטוח

אבי שימריז: זה לא סוד מדינה מה שאת אומרת, נכון? זה לא סוד מדינה

מיכל היימן: מה?      

אבי שימריז: שהזכאות תתברר בהמשך

אבי שימריז:  יש שני מצבים: או שהוא חי או שהוא מת

אבי שימריז:  בסדר? אין יותר

נעם עידן בן-עזרא: אולי פעם אחת נעשה את זה הפוך?     

אבי שימריז: אז אולי נגדיר מראש? ואז חברות הביטוח יידעו מה הן צריכות לשלם כשהוא מת וכשהוא חי, ובזה זה נגמר

אבי שימריז:  אני לא צריך לבקש מאדון פישר שיגדיר בהמשך מה הסיטואציה, ואם חברת הביטוח חייבת או לא חייבת

אבי שימריז:  חברת הביטוח חייבת

אבי שימריז:  קודם כל תגדירו את זה: שהיא חייבת

אבי שימריז:  נקודה

אבי שימריז:  עכשיו בואו נתחיל לדבר

רז נזרי: מיכל, כדי להבין, מה הנזק בלעשות את זה הפוך? לא הצלחתי להבין מה הנזק

רז נזרי:  ההיקפים פה – זה לא שאתם הולכים להשיב פה איזה משהו

רז נזרי:  יש פה x אנשים, מוגדר

יצחק קרויזר: לא מדובר פה על הרבה אנשים

רז נזרי: וזה גם מן הסתם מתחלק בין כמה חברות

יצחק קרויזר: בין כמה חברות

רז נזרי: אפילו לא מרגישים את המספרים

מיכל היימן: אבל אנחנו לא יודעים איך זה מתחלק בין החברות

נעם עידן בן-עזרא: אנחנו 52 ימים אחרי, כדאי כבר לדעת מי שייך לאיזו קופה ולאיזו חברה

רז נזרי: זה לעומת לתת ודאות

רז נזרי:  מיכל, אני לא רוצה שתהיה תחושת התנפלות

רז נזרי:  אני באמת שואל כדי להבין: א', להבנתי אין בזה נזק אמיתי; ב', המספרים הם מצומצמים; ג', זה מתחלק בין כמה חברות; ד', כל זה עומד – מה שאמרתי בהתחלה – לתת תחושת ודאות

רז נזרי:       ומה שאפשר לתת, בקצת שאפשר לסייע – זה בדיוק המקום שבו אפשר

רז נזרי:  לא צריך פה איזו חוות דעת משפטית, חוקתית או משהו כזה

רז נזרי:  אפשר לפעול כך, אבל לא לפעול אחרת

רז נזרי:  זאת הבקשה שלנו

אהרן בקר: זה אירוע לאומי

רז נזרי: תעלו את זה הלאה למי שצריך, ונפתור את זה כך, בסדר?     

מיכל בירן: ה', אני בטוחה שאתם יכולים לעשות יותר

מיכל בירן:  אני בטוחה, אני מאמינה בכם ואני בטוחה שאתם יכולים לעשות יותר עבורנו

מיכל בירן:  עבור כולנו

מיכל בירן:  זה מספרים מועטים מצד אחד, ומצד שני – מפלצתיים

מיכל בירן:  אנחנו נמצאים במקום הכל-כך מחריד הזה, המחריד של בין לבין, בלימבו אין-סופי

מיכל בירן:  אני בטוחה שהתשובות שלכם יכולות להיות טובות יותר, כי אנחנו באירוע – מישהו אמר אירוע תנ"כי – של 2,000 שנות, ואולי לעוד אחרי 2,000 שנות

מיכל בירן:  אז מהמקום הקטן שלכם אתם יכולים לעשות המון, אני בטוחה בזה

מיכל בירן:       ואני אודה לך מעומק הלב שלי אם פשוט תתחילו לעבוד עבורנו – תודה – ועבור כל המדינה הזאת

נעם עידן בן-עזרא: אני רק אוסיף שאח שלי הוא חטוף, אב שכול

נעם עידן בן-עזרא:  הגדרה

גלעד קריב: אני רוצה לשאול את רשות שוק ההון אחרי הדברים החשובים האלה – כי באמת יש פה שאלות של מדיניות שצריך לטפל בהן, שכבר היה צריך להידרש אליהן, כמו הנושא הזה של הצלבה בין ההגדרה של החטופים כנפגעי פעולת איבה

גלעד קריב:  חלק מהחקיקה שהועברה בוועדת העבודה והרווחה הייתה הגדרה של החטופים בראש ובראשונה כנפגעי פעולות איבה לתקופת החטיפה וגם מעטפת הסיוע למשפחות

גלעד קריב:  אנחנו יודעים שיש איזושהי מורכבות בהצלבה בין ההגדרה של נפגעי פעולות איבה לבין החובות של חברות הביטוח

גלעד קריב:  זאת סוגיה

גלעד קריב:  לצערי, יש במדינת ישראל אלפי נפגעי פעולות איבה

גלעד קריב:       אבל השאלה היא אחרת

גלעד קריב:  האם למשל רשות שוק ההון פתחה בעקבות האירוע מוקד לטובת 200 המשפחות? האם פניתם אקטיבית לכל אחת מהמשפחות? האם המשפחות קיבלו מכתב מידע מרשות שוק ההון, שאומר: אלה הדברים שבהם אנחנו מטפלים, הינה המספר של מוקד הסיוע לכל סוגיה ביטוחית שיש לכן למול קרנות הפנסיה, למול ביטוחי המנהלים, למול ביטוחי הבריאות של בני המשפחה

גלעד קריב:  אם כן, כמה משפחות פנו אליכם עד היום? תביאו את הנתונים

גלעד קריב:       לומר: אנחנו נידרש לסוגיה? בסדר, תעזבו

מיכל היימן: זה בשוטף, אני לא אמרתי שנידרש

מיכל היימן:  אנחנו נדרשים לזה, ובאמת אנחנו עובדים ימים כלילות

מיכל היימן:  לילות כימים אנחנו עובדים - - -     

גלעד קריב: חבר'ה, שנייה, בואו, אנחנו ברמה מאוד קונקרטית

גלעד קריב:  מה עמדת הרשות לגבי החטופים שהיה להם הסדר של ביטוח אובדן כושר עבודה, בין אם בקרן הפנסיה או בין אם ברכישה פרטית של קומה בביטוח המנהלים? מה עמדת רשות שוק ההון לגבי אותם אנשים שהיה להם ביטוח אובדן כושר עבודה?      ושאלה שנייה

גלעד קריב:  מה העמדה שלכם לגבי קצבאות שארים במצב הזה מקרנות הפנסיה?      

דור פישר: אני אתייחס

דור פישר:  בחוק התגמולים לא נקבע שהחטוף עצמו הוא במעמד של נפגעי פעולות איבה

דור פישר:  מי שנפגע – ועורך הדין שי סומך שליווה את החוק יכול להרחיב – המשפחה עצמה היא זאת שהוכרה

דור פישר:  וזה ההבדל פה

דור פישר:  אנחנו מדברים פה על הזכאות שלו עצמו

גלעד קריב: אם זה המצב – ונבדוק – אז מצבך הרבה יותר קל

דור פישר: רגע, אז תן לי רק, הדיון הוא מאוד רגיש ואנחנו באמת מנסים להסביר את הדברים ולא לפגוע באף אחד

דור פישר:  הזכאות – אין דבר כזה שבן אדם יהיה זכאי לקצבת שארים ואחרי זה יחזור להיות מבוטח

דור פישר:  אין כזה דבר, ואני אסביר עוד פעם למה אי-אפשר

דור פישר:  בקצבת שארים אי-אפשר לחזור אחרי זה לאובדן כושר עבודה

דור פישר:  קצבת אובדן כושר עבודה צריכה להיות משולמת לבן אדם עצמו, בדיוק כמו שבנפגע פעולות איבה מחכים עדיין שהבן אדם עצמו יחזור

דור פישר:  המדינה לא משלמת קצבת נפגעי פעולות איבה גם עכשיו לאותם אנשים, כי היא מחכה שהם יחזרו, ולהם היא תשלם

דור פישר:      אנחנו לא רוצים לפגוע בהם

דור פישר:  אנחנו נדרוש מחברות הפנסיה - - -     

קריאות: זה לא אותו דבר

קריאות:  זה לא נכון

קריאות:  זה לא אותו מישור

גלעד קריב: עורך הדין פישר, יש לי שאלה אליך

גלעד קריב:  לזוג יש חשבון בנק משותף שאליו נכנסות שתי המשכורות

גלעד קריב:  עכשיו נחטף אחד מבני הזוג

גלעד קריב:  אם הוא היה מוגדר כנפגע פעולות איבה בחוק, הייתה הבעיה של ההצטלבות הזאת

גלעד קריב:  אבל אתה אומר שהוא עצמו לא מוגדר כנפגע פעולות איבה, אז אין את הבעיה של ההצטלבות

גלעד קריב:  הוא עצמו לא מקבל גמלה, ברור שאבד לו כושר העבודה - -      

דור פישר: הוא יקבל זכאות

גלעד קריב: - - מספר חשבון הבנק שלו ידוע בחברה

גלעד קריב:  מה הבעיה?     

דור פישר: הקצבה היא דבר אישי, לטובת הבן אדם עצמו

דור פישר:  תהיה לו זכאות לקצבה הזאת

דור פישר:  אנחנו לא יודעים אם תהיה לו זכאות לקצבה הזאת או לקצבה אחרת

יצחק קרויזר: בסוף זה חוזר לנושא של ההגדרה, לסטטוס החטוף

רז נזרי: אני לא הבנתי למה זה לא מוגדר מיידית

רני נויבואר: דור, אנחנו שואלים האם הבעיה היא מהותית או הבעיה היא טכנית

רני נויבואר:  אם המשפחות מקבלות עכשיו שאירים, המשמעות היא שהוא לא יוכל לקבל אובדן כושר עבודה כשהוא יחזור

דור פישר: נכון

רני נויבואר: טכנית יש לנו כבר מה להציע

רני נויבואר:  אבל אם זו בעיה מהותית, זו בעיה אחרת

גלעד קריב: אבל זו לא בעיה מהותית

גלעד קריב:  שלא יקבלו את השאירים

גלעד קריב:  אבל האמירה שאדם הוא חטוף ובגלל זה לחשבון הבנק הקבוע שלו לא יכולה להיכנס קצבה של אובדן כושר עבודה, זו אמירה שלא יכולה להתקבל על הדעת

גלעד קריב:      אם צריך לעשות פה שינוי בתקנות, תשנו את התקנות

גלעד קריב:  אם צריך שינוי חקיקה, נשנה את החקיקה

דור פישר: יכול להיות גם מצב הפוך

דור פישר:  אנחנו לא רוצים לעסוק בו עכשיו, לאור הרגישות, אבל יכול להיות גם מצב הפוך: הבן אדם יקבל קצבת כושר עבודה ואז יתברר שלא הייתה לו הזכאות, שהזכאות היא בכלל לאנשים אחרים או ויכול להיות שבכלל לא הייתה זכאות לקצבה

אהרן בקר: מה הכוונה שאין זכאות? תסביר רק מה הכוונה

קריאות: - - -     

ולדימיר בליאק: בעיניי, את זה דווקא אפשר לתקן בדיעבד

רז נזרי: לא הבנתי

רז נזרי:  מי שחטוף עכשיו, באיזו סיטואציה עתידית יכול להיות שיסתבר שהוא לא זכאי?     

דור פישר: חס וחלילה הלך לעולמו לפני - - -     

רז נזרי: ואתה חושב שתוכל לדעת מתי הוא הלך לעולמו קודם?     

דור פישר: אני מציע שמשרד המשפטים יתייחס לנושא

ולדימיר בליאק: אבל עורך הדין פישר, אפשר לתקן את זה בדיעבד

ולדימיר בליאק:  זה מצב שאפשר לתקן

יורם לביאנט: נכון

ולדימיר בליאק: זו לא סיבה להמתין

דור פישר: נכון

דור פישר:  אין פה חברת ביטוח שמרוויחה את הכסף, ואולי חשוב שגם חברות הביטוח יתייחסו לזה

דור פישר:  קרן הפנסיה – זה בעצם אנחנו כקיבוץ, כולנו ביחד נמצאים במקום אחד, משלמים עלינו כסף בשביל שישלמו לנו את הקצבאות

ולדימיר בליאק: את זה אנחנו מבינים

דור פישר: אם בסוף ישלמו קצבאות ביתר - - -     

ולדימיר בליאק: אבל אנחנו פה לא באירוע של עשרות אלפים

יצחק קרויזר: אתה תדע לעשות רטרואקטיבית ולהבין מה הקצבה - - -     

ולדימיר בליאק: אתה תדע לעשות

ולדימיר בליאק:  עבור 200 משפחות אתה יכול לעשות את זה רטרואקטיבית

קריאה: זה גם לא 200 משפחות

דור פישר: בסופו של דבר, אף אחד מאיתנו לא רוצה להגיע למצב שהוא יגבה מהמשפחות האלה כסף כי לא הייתה זכאות

יצחק קרויזר: אני הייתי אומר שזו חשיבה מוזרה

ולדימיר בליאק: בעיניי, זו שמרנות יתר

יורם לביאנט: נכון

יצחק קרויזר: אבל בסדר, אנחנו רושמים את זה לעצמנו

יצחק קרויזר:      האפוטרופוס הכללי, בנצי, אתם רוצים לתת איזה פתרון?     

בן ציון פיגלסון: לא, לעמדה הקונקרטית הזאת לא נראה לי, אלא אם אתם רוצים את ההתייחסות שלנו בכלל

יצחק קרויזר: אנחנו נשמח לשמוע התייחסות, וגם של משרד המשפטים

יורם לביאנט: אפשר להוסיף משפט קטן לגבי הקושי של המשפחות עם החיסכון הפנסיוני?     

יצחק קרויזר: סבלנות, ניתן לדבר לאפוטרופוס הכללי ואז

טליה ג'מאל: אולי תן בנושא הזה לשי

יצחק קרויזר: שי ממשרד המשפטים

שי סומך: לגבי הנושא של אובדן כושר עבודה, אנחנו נבחן את הדברים ביחד עם רשות שוק ההון

שי סומך:  זה שיח שאנחנו נקיים אותו מיד אחרי הדיון

מיכל היימן: אנחנו גם מכירים את השאלות ובוחנים אותן

מיכל היימן:  לא רק נבחן, אנחנו בוחנים

יצחק קרויזר: תתעסקו בזה ותפנו לרשות שוק ההון, כדי לפתור את הנושא הזה

יצחק קרויזר:  אתם עוסקים בזה כבר עכשיו

מיכל היימן: אנחנו עוסקים בזה ברצף וללא הפסק, בוודאי

יצחק קרויזר: אנחנו נעשה עוד דיון, כי אנחנו רואים שצפות פה הרבה בעיות ועוד נושאים שאנחנו צריכים ודורשים לעקוב אחריהם

יצחק קרויזר:  אנחנו נדרוש ממשרדי הממשלה להגיע לפה ולתת תשובות, גם לגבי התכנון של מינהלת-על, איפה היא יושבת ומה הכתובת

ולדימיר בליאק: אנחנו גם נדאג לעדכן את משרד ראש הממשלה שיש כאן דיונים בכנסת שכדאי להם לבוא

יצחק קרויזר: אנחנו גם נייצר איזשהו מסמך, שלמשפחות יהיה מאוד קל: מה הבעיה, מי הכתובת ואיזה משרד

רז נזרי: כמו שאמרתי, אנחנו נשמח לכתובת אחת מבחינתנו

יצחק קרויזר: בוודאי

רז נזרי: אני שוב אומר: אני סומך על חבריי ממשרד המשפטים שיבדקו את זה

רז נזרי:  אבל אני שואל עוד פעם, גם את החברים מהרשות שוק ההון: רבותיי, להתחיל לחשוב על הסיטואציה שבה אולי תוך כדי יסתבר שזה? הרי זו הגדרה חד פעמית

רז נזרי:  הגדירו אותו

רז נזרי:  כל עוד לא הוגדר אחרת – הוא חי

רז נזרי:  גם אנחנו מתייחסים אליו כחי בהרבה הקשרים אחרים

רז נזרי:       אפשר למצוא פתרונות

רז נזרי:  זה בדיוק המקום שבו אמרתי שצריך לנסות להתגמש איפה שאפשר

רז נזרי:  אני יודע שלא כל דבר אפשר

רז נזרי:  אבל במקרה הזה אפשר, מתוך הבנה שזה אירוע ייחודי שלא היה ולא יהיה

איילת: שמי איילת, אבי הוא גיסי

איילת:  אלון אחיין שלי נחטף

איילת:  אני מתחננת, פעם אחת תשימו את המערכת להגן על האנשים

איילת:  אז לא תחזירו

איילת:  אז בסוף יהיה איזה כסף שבוזבז איפשהו לטובת חטוף

איילת:  על מה אתם חוסכים? לא עמדנו מספיק מול הרוע? לא שילמנו מספיק?      בבקשה, פעם אחת תשימו את המערכת להגן על אנשים ולא הפוך, גם ככה זה מחריד לראות איך המערכות - - - אני פוחדת

איילת:  אני שומעת אותך ואני פוחדת

איילת:  איך יכול להיות שהיה מחדל, שלא הוחלף הדיסקט בזמן ושילמנו בכל-כך הרבה חיים – ועדיין לא מחליפים דיסקט? תחליפו דיסקט

איילת:  סליחה

יצחק קרויזר: תודה

יצחק קרויזר:  שרית מהביטוח הלאומי

שרית דמרי-דבוש: אני חושבת שהציגו כאן את המערכים שביטוח לאומי נותן למשפחות על פי חוק נכון להיום

שרית דמרי-דבוש:  אלה שני רובדים בעיקרם: הרובד הראשון זה תגמולים בהשוואה לחוק משפחות חללים

שרית דמרי-דבוש:  לרוב זה תגמולים לבני המשפחה שהם הורים או בני זוג, ילדים ואחים מתחת לגיל 21 או 22

שרית דמרי-דבוש:  הרובד השני זה המענקים הרבעוניים, כפי שנקבע בחקיקה שהועברה לפני שלושה שבועות

שרית דמרי-דבוש:      כל התגמולים והמענקים האלה כבר החלו להשתלם למשפחות

שרית דמרי-דבוש:  כמובן, כפי שידוע, על פי החקיקה, אם אין בן משפחה שהוא בן זוג או הורה ניתן לשלם את המענקים הרבעוניים למעגלי משפחה קצת יותר רחבים

שרית דמרי-דבוש:  אנחנו יודעים שיש משפחות שהמעגל הזה הורחב והמענקים האלה ניתנו להן

שרית דמרי-דבוש:      כמו שציינו, ביום חמישי האחרון עבר בקריאה שנייה ושלישית גם הנושא של ביטוח פנסיוני, שביטוח לאומי יהיה גם הגורם שידאג לשלם את זה

שרית דמרי-דבוש:  כרגע זה עבר בהוראת שעה לשנתיים, וניתן להאריך את זה לעוד שנה נוספת

שרית דמרי-דבוש:  אנחנו כולנו תקווה שלא נידרש אפילו ליום נוסף, אבל ככל שזה יידרש – אנחנו כאן

שרית דמרי-דבוש:  כפי שציין עורך הדין נזרי, אנחנו משלמים בהתאם לחוק

שרית דמרי-דבוש:  ככל שיורחבו הזכאויות והמעגלים – אנחנו כאן, אנחנו נבצע, אנחנו נפעל

שרית דמרי-דבוש:       אני אציין שאנחנו נותנים גם רבדים נוספים, שזה מעטפת של טיפול פסיכו-סוציאלי למשפחות

שרית דמרי-דבוש:  יש עובדות שיקום שמלוות את המשפחות

שרית דמרי-דבוש:  לכל מה שיש צורך – זה מגיע אלינו, אנחנו כאן, אנחנו שומעים

שרית דמרי-דבוש:  אני גם בעצמי עשיתי זום עם המשפחות, עשינו זום גם לסיוע המשפטי, מה שצריך

רז נזרי: סליחה, שרית, אני רוצה לומר לפרוטוקול שמאז שהחוק עבר, וגם תוך כדי - -     

קארין אלהרר: הם היחידים שמתפקדים

רז נזרי: - - עשינו איתם זום עם המשפחות, שרית הייתה שם

רז נזרי:  יש קשר שוטף כדי לפתור בעיות במסגרת מה שהם יכולים

רז נזרי:  גם מנכ"לית הביטוח הלאומי הייתה אצלנו בפגישה

רז נזרי:  יש עבודה משותפת עם הביטוח הלאומי וגם עם הלשכה שתמיד מטיבה עם המשפחות

קריאה: זו הזדמנות להגיד תודה לביטוח לאומי שעושה עבודה

אבי לולו שמריז: אני רוצה לציין את הגוף שנקרא המוסד לביטוח לאומי לטובה

קריאה: נכון

אבי לולו שמריז: בשעה טובה, יש גוף אחד במדינה הזאת שיודע לתפקד, שמגיע מהיום הראשון בצמוד אלינו, במשך חודש וחצי

אבי לולו שמריז:  יום יום מגיע למלון שפיים, נצמד למשפחות ועושה את העבודה

אבי לולו שמריז:  הלוואי שכל משרדי הממשלה, כולל חברי פישר, יהיו כמוהם וידעו לייצר פתרונות יצירתיים, ידעו להביא למשפחות את הפתרון שצריך

אבי לולו שמריז:  גוף כמוכם צריך להיות בכל מוסד

קריאה: מישהו שעובד

שרית דמרי-דבוש: זה בשבילכם

שרית דמרי-דבוש:  אנחנו כאן בשבילכם

שרית דמרי-דבוש:  מה שיוטל עלינו אנחנו נעשה

שרית דמרי-דבוש:  אנחנו כמובן שמענו, אנחנו מבינים שיש צרכים נוספים

שרית דמרי-דבוש:  אנחנו נשתתף בכל שולחן עגול, במה שיהיה צורך למפות

שרית דמרי-דבוש:  כרגע המערך הוא לבני משפחה, ובהתאם לצרכים אנחנו נשמע וניתן את ההמלצות שלנו

אבי לולו שמריז: אולי תעזרי לבחור לקבל החלטות יותר מושכלות, זה הכול

יצחק קרויזר: בסדר גמור

יצחק קרויזר:      בנצי פיגלסון מהאפוטרופוס הכללי, בבקשה

בן ציון פיגלסון: תודה רבה, אדוני

בן ציון פיגלסון:  תודה לחברי הכנסת וכמובן למשפחות של החטופים

בן ציון פיגלסון:  אנחנו כולנו נושאים תפילה לשובם של החטופים והלב אתכן בכל רגע, דקה ושעה

בן ציון פיגלסון:  אדוני היושב-ראש, אנחנו באפוטרופוס הכללי נצא מגדרנו כדי לסייע לכל משפחה ומשפחה, ביכולות שלנו

בן ציון פיגלסון:       יש לנו כלי עבודה שהמחוקק נתן לנו שמאפשרים קצת לסייע במקרים הפרטיים יותר של המשפחות, בעיקר טיפול פרקטי בנכסים

בן ציון פיגלסון:  אם למשל יש חטוף או נעדר שיש לו נכס שצריך לנהל, יש לנו שתי אפשרויות לנהל את הנכסים

בן ציון פיגלסון:  אנחנו הולכים לבית המשפט המחוזי, מקבלים צו ונכנסים בנעליו: או שאנחנו בעצמנו כאפוטרופוס הכללי, או שיש לנו סמכות להסמיך אחד מבני המשפחה או כמה מבני המשפחה כדי שיטפלו בנכסים של החטוף

בן ציון פיגלסון:       אנחנו סומכים על בני המשפחות, אם יש משפחה שבאה ורוצה

בן ציון פיגלסון:  אנחנו כבר נתנו במספר מקרים את הסמכות לטפל בנכסים

קארין אלהרר: המשפחות יודעות את זה?      

בן ציון פיגלסון: גברתי חברת הכנסת אלהרר – ואני אומר פה בכנות בפני המשפחות – אנחנו מאוד נזהרנו מלבוא עם דברים רכושיים למשפחות, שגם ככה פונים אליהן מפה ומפה

בן ציון פיגלסון:  פנינו באמצעות המלווים, הקצינים המלווים, הכול בחוכמה ובשום שכל

בן ציון פיגלסון:  כשהמשפחה מוכנה – אנחנו פה על מלא, גם ב-2 בלילה

בן ציון פיגלסון:  נזהרנו מאוד

בן ציון פיגלסון:  אני אומר למי שנמצא פה, וגם לעורך הדין נזרי שמייצג את החטופים בהתנדבות – וכל הכבוד לכם, זה מאוד מרשים לראות את זה ובכלל את ההתגייסות של החברה האזרחית – אנחנו פה, אם יש מקרים

בן ציון פיגלסון:       השתדלנו בשבוע האחרון להתקשר למעל 100 משפחות, לקצינים המלווים, כדי לתדרך אותם מה להגיד למשפחות

בן ציון פיגלסון:  הקצינים המלווים אמרו לנו לפעמים: רבותיי, זה לא הזמן עכשיו

בן ציון פיגלסון:  יש עכשיו דיל – אמרו לא להגיד את המילה פעימה – בבקשה תלכו צעד אחורה, זה לא הזמן

בן ציון פיגלסון:  אנחנו מאוד מכבדים את המשפחות

בן ציון פיגלסון:       אבל כאשר יש צורך במענה רכושי עבור בני המשפחה – חברים מרשות שוק ההון, עורך הדין פישר, אם זה יעזור לכם להפקיד את הכספים בחשבון של הנעדר, אנחנו נביא אחרי זה צו ניהול בפיקוח של בית המשפט ונעביר את הכסף לטובת המשפחות, זו אפשרות

בן ציון פיגלסון:  עשינו את זה, חבר הכנסת קריב, למשל בטיפול ברכבים של החטופים

בן ציון פיגלסון:  היו רכבים של החטופים, חלקם גם בעזה, והיה צריך להגיש תביעות למס רכוש

בן ציון פיגלסון:  מס רכוש פעלו בצורה יוצאת דופן, אפשרו לבני המשפחות, למרות שבימים שבשגרה הם אומרים שרק הניזוק יכול להגיש תביעה למס רכוש

בן ציון פיגלסון:  הם אפשרו למשפחות, ואנחנו ביחד עם רשות המיסים עדכנו את המשפחות שאם הן רוצות, כדי להמשיך את הרציפות התפקודית של המשפחה – שעכשיו הסבא והסבתא מגדלים את הילדים וצריכים רכב – אנחנו נפנה לבית המשפט, נוציא את הכסף מחשבון החטוף ונאפשר למשפחה להמשיך את הרצף התפקודי

רז נזרי: תודה על הגישה החיובית

רז נזרי:  ברשותך, שאלה

רז נזרי:  אמרת שאתם יכולים לעשות משהו גם מול המנגנון של - - -     

בן ציון פיגלסון: אני הצעתי, אני לא מכיר - - -     

רז נזרי: כי זה לא רכוש

בן ציון פיגלסון: אני לא רוצה להיכנס לעניינים שבהם אנחנו יכולים לפגוע בכיסוי הביטוחי של החטוף

רז נזרי: תבדקו ביניכם, תבדקו בממשלה

דור פישר: אנחנו בשיח שוטף

בן ציון פיגלסון: אנחנו בשיח שוטף גם עם הביטוח הלאומי, גם עם רשות שוק ההון וגם עם הפיקוח על הבנקים וגם עם הסיוע המשפטי

בן ציון פיגלסון:  אנחנו בקשר עם כל הגורמים, ומנסים למצוא את הפתרונות הכי טובים עבור המשפחות של החטופים

בן ציון פיגלסון:       אם אתם נתקלים במקרים כאלה – אנחנו פה לרשותכם, גם באמצעות הקצינים המלווים וגם בפנייה ישירה אלינו

בן ציון פיגלסון:  תודה רבה

יורם לביאנט: בהקשר של חיסכון פנסיוני יש היום מצב שהוא לדעתי אבסורד

יורם לביאנט:  אין למשפחה של חטוף דרך לקבל מידע על מאפייני החיסכון הפנסיוני של החטוף

יורם לביאנט:  אין שום דרך חוקית, לא למשפחה ולא לבעל רישיון שמוסמך על ידה

יורם לביאנט:  אנחנו ביקשנו שיפתחו את האפשרות הזאת ונענינו בתשובה שזכותו לפרטיות של החטוף גוברת על הזכויות של המשפחה

קריאה: אתה מדבר על הר הביטוח?     

יורם לביאנט: לא על הר הביטוח

יורם לביאנט:  על המסלקה הפנסיונית

גלעד קריב: 	ממי ניתנה התשובה הזאת?     

יורם לביאנט: 	 	מרשות שוק ההון

דור פישר: 	 לא

דור פישר:  אני לא יודע ממי

דור פישר:  אנחנו עכשיו פתרנו את הנושא עם משרד המשפטים

דור פישר:  יש אישור להעברת הנתונים לחברות הביטוח כדי שהן ינגישו את המידע למשפחות החטופים, או באמצעותנו או באמצעות האפוטרופוס ודרך חמ"ל החטופים שפה

דור פישר:       אנחנו גם עדכנו אותם במידע כדי שינגישו את זה למשפחות, כי אנחנו לא יכולים להיות בקשר ישיר מול המשפחות עצמן

אהרן בקר: אני חושב שצריכה לצאת הוראה של המפקח על הביטוח, להורות לכל חברת ביטוח לפנות למשפחה באופן אקטיבי ולהנגיש לה את הזכויות, להגיד לה מה הזכויות

יצחק קרויזר: תרשמו את זה לעצמכם, כי זה חלק מהדברים שאנחנו נבקש לדיון הבא

אהרן בקר: המשפחה לא צריכה לפנות אליכם

יצחק קרויזר: אני רוצה רגע להעלות בזום את יועמ"ש פיקוד העורף

יצחק קרויזר:  עורך הדין ענאן סרחאן, בבקשה

ענאן סרחאן: שלום, בוקר טוב לכולם, אני שמח להשתתף בדיון הרגיש הזה

ענאן סרחאן:  אנחנו פה לרשותכם

ענאן סרחאן:  חשוב לי גם להגיד מילה טובה לכל הלוקחים חלק במערכה הקשה הזאת

ענאן סרחאן:      התבקשתי לדבר כאן על נושא הקמת המשל"ט

ענאן סרחאן:  באופן כללי, המשל"ט התחיל לעבוד למעשה מיד לאחר פרוץ המלחמה, החל מ-10 באוקטובר, לבקשת משרד ראש הממשלה שפנה למשרד הביטחון והנחה אותנו להקים משל"ט צבאי שיכול לסייע בכל המאמץ עם משפחות החטופים

קארין אלהרר: מי עומד בראש המשל"ט?     

ענאן סרחאן: תא"ל שלומי בן מוחה

ענאן סרחאן:  הוא גם עמד בראש המשל"ט הקודם שהוקם בתקופת הקורונה

ענאן סרחאן:  לנוכח הידע הרב שנצבר בתקופה הזאת רצו להקים בזמן קצר משל"ט נוסף שיוכל לסייע, תוך כדי ניצול של כל היכולות האופרטיביות של הצבא

ענאן סרחאן:  וזה גם מה שהיה: תוך מספר ימים הקימו משל"ט גדול שכללו בו גם מספר גורמים מתוך משרדי ממשלה שונים, כמובן הכול בהנחיה של משרד ראש הממשלה שביקש מאיתנו לסייע ולעזור

ענאן סרחאן:       למיטב ידיעתי במשל"ט עובדים היום כ-150 אנשים

ענאן סרחאן:  המשל"ט הזה קיבל עיגון חוקי בהחלטה מספר 1058 של הממשלה מיום 12 בנובמבר 2023

ענאן סרחאן:  נכתב בה שהמשל"ט הצבאי שהוקם יפעל בסיוע למשרד ראש הממשלה ויקבל את ההנחיות המקצועיות ממנכ"ל משרד ראש הממשלה

ענאן סרחאן:       כל התכלית של המשל"ט הזה היא לשמוע את הבקשות של המשפחות, לחבר מענה לצורך ולפתור את הבעיות בסעד זמנים קצר – כפי שנאמר מקודם בשיח שמתקיים בשולחן עגול – וגם לחבר משרדי ממשלה שונים

יצחק קרויזר: בסדר גמור, תודה רבה

גלעד קריב: נרגענו

יואב סגלוביץ': עכשיו אנחנו רגועים

יצחק קרויזר: רגוע?     

יואב סגלוביץ': אחרי ההסברים עכשיו אני רגוע

יצחק קרויזר: חבר הכנסת ולדימיר בליאק, יוזם הדיון, בבקשה מילות הסיכום שלך

ולדימיר בליאק: תודה, אדוני היושב-ראש

ולדימיר בליאק:  אני לא יכול לומר שאני שמח שהדיון הזה התקיים

ולדימיר בליאק:  אבל אין ספק שהדיון הזה חשוב, ולו כדי להבין ש-52 ימים לתוך האירוע הזה בממשלת ישראל – ואין גוף שמתכלל את האירוע ברמה שאפשר להגדיר אותה כסבירה

ולדימיר בליאק:       אני חושב שאנחנו חייבים לקיים בהקדם דיון המשך, ושבדיון ההמשך אנחנו סוף סוף נבין מי הגוף, מה הגוף

ולדימיר בליאק:  ולא פחות חשוב, שכל הגופים הרלוונטיים – מפקח על הביטוח, מפקח על הבנקים, רשות שוק ההון, משרד העבודה, ההסתדרות – יבואו לכאן עם הפתרונות לכל הסוגיות שעלו כאן היום

ולדימיר בליאק:       אני באופן אישי הייתי שמח גם לקבל הצעות לפתרונות בכתב עוד לפני הדיון, כדי שאנחנו נוכל בתום הדיון הזה להניח את המסקנות שלנו על שולחן הכנסת עם כל המשתמע מכך בתקנון הכנסת, כדי באמת לקדם את הפתרונות

ולדימיר בליאק:  אני באמת לא מצליח להבין למה צריך את הדיון הזה כדי שהממשלה תתחיל לקדם אותם

ולדימיר בליאק:       אני שוב מודה לכל המשתתפים, ושוב מציע לקיים דיון בהקדם

ולדימיר בליאק:  תודה רבה

יצחק קרויזר: בסדר גמור, תודה רבה

גלעד קריב: בהשתתפות מנכ"ל משרד ראש הממשלה

יצחק קרויזר: בוודאי

גלעד קריב: לא הנציג, המנכ"ל

גלעד קריב:  אני מבקש מהוועדה, על דעתו של המציע, אני מניח שהוא יסכים איתי - -      

ולדימיר בליאק: אני נאלץ להסכים

גלעד קריב: - - מכיוון שיש החלטת ממשלה שאומרת שהאיש בכבודו ובעצמו הוא נותן ההנחיות, אנא תזמינו את מנכ"ל משרד ראש הממשלה לדיון בנושא המעטפת למשפחות החטופים

יצחק קרויזר: נבקש שיופיע הנציג הבכיר ביותר ממשרד ראש הממשלה

יצחק קרויזר:      בבקשה, נעם

נעם עידן בן-עזרא: אני רוצה להגיד לכם תודה

נעם עידן בן-עזרא:  אולי בתחילת דבריי אמרתי שאני לא מבינה את החשיבות של הדיון הזה

נעם עידן בן-עזרא:  אני יוצאת מפה היום גם קצת בכאוס מכמויות המינהלות והאנשים, שמצד אחד טוב ליבם נמצא ומונח על השולחן ואנחנו מרגישים מאוד עטופים ומקבלים באמת, אין לי מה להגיד על זה, זה עם ישראל היפה שקיים פה

נעם עידן בן-עזרא:   ומצד שני, באמת, דברים מאוד מאוד קטנים שהם אפילו לא – כששואלים אותי ביום יום מה אני צריכה ואיך אפשר לעזור, אני אומרת שאני לא יודעת, כי אנחנו באמת לא יודעים מה אנחנו צריכים, כל יום צץ משהו אחר

נעם עידן בן-עזרא:  כל יום יש איזושהי בעיה או משהו אחר שאנחנו מתמודדים איתו, ואף אחד מאיתנו – אני חוזרת לתחילת דבריי – לא רוצים להמשיך ולהתמודד

נעם עידן בן-עזרא:       בבקשה, תעשו שהם יחזרו מחר

נעם עידן בן-עזרא:  בבקשה, תעשו הכול כדי להמשיך את העסקאות האלה, הפעימות האלה

נעם עידן בן-עזרא:  תעשו הכול כדי שהם יהיו פה כמה שיותר מהר

נעם עידן בן-עזרא:  תודה לכולם

יצחק קרויזר: בסדר גמור

יצחק קרויזר:  תודה רבה

יצחק קרויזר:  אנחנו נסכם

יצחק קרויזר:  אנחנו נבקש ונקבע דיון בנושא הזה לשבוע הבא

יצחק קרויזר:  ואם נצטרך – נקיים עוד ועוד דיונים, עד שאנחנו נראה בראש ובראשונה את החטופים והחטופות שלנו בבית

יצחק קרויזר:      כמו שאמרתי בפתח הדברים, הנושא המהותי הוא לא רק הסטטוס שהם נמצאים בו כרגע, אלא גם ביום שהם יחזרו והזכויות והסיוע שהם יצטרכו מאיתנו, ממדינת ישראל

יצחק קרויזר:  אנחנו נבקש ממשרדי הממשלה שיגיעו הנה, בדגש על משרד ראש הממשלה

יצחק קרויזר:  אני חוזר: הוא לא הוזמן

יצחק קרויזר:  אבל אנחנו נבקש שהפקיד הבכיר ביותר, מנכ"ל משרד ראש הממשלה - - -      

יואב סגלוביץ': משרד החוץ גם

יצחק קרויזר: משרד החוץ, משרדי הממשלה הרלבנטיים שיהיו פה

יצחק קרויזר:       תודה רבה לעורכי הדין – לרז ולערן שנמצאים בהתנדבות

יצחק קרויזר:  אנחנו נמשיך דרכיכם את הקשר ההדוק עם המשפחות

יצחק קרויזר:  אני מבקש מכם להציף אלינו את הבעיות הרוחביות שאפשר להציף ולהעלות אותן

רז נזרי: נעשה את זה, תודה

יצחק קרויזר: תודה לך

יצחק קרויזר:       אנחנו כמובן גם נדרוש מהכנסת להבין מי הגורם שמתכלל ומנהל את כל המינהלות

ולדימיר בליאק: מהממשלה

יצחק קרויזר: מהממשלה

יצחק קרויזר:  אנחנו ככנסת נבקש את התשובה מי בעצם מנהל את המינהלות – כפי שאמרה נעם, מטוב ליבם או כחלק מהתפקיד שלהם – אבל רוצים לדעת מה הכתובת הישירה

נעם עידן בן-עזרא: יש לנו הרבה קצינים ואנשים שפונים אלינו

נעם עידן בן-עזרא:  בואו נעשה שזה יהיה אחד

יצחק קרויזר: בוודאי, זה חלק מהדרישות

יצחק קרויזר:  בכל מקרה, אנחנו גם נכין איזשהו מסמך שיוגש אליכן, המשפחות, שיהיה לכן קל לדעת ולהבחין אצלכן את הבעיה – גם אם היא קטנה – ואת הטלפון הישיר לגוף: ביטוח לאומי, אפוטרופוס, משרדי המשפטים, החוץ, ראש הממשלה, ומי הכתובת שמולה אתן יכולות לעבוד

יצחק קרויזר:  וכמובן, את המשך הקשר הישיר למול חברי הכנסת עם העזרה הזו

יצחק קרויזר:   אנחנו נבקש מרשות שוק ההון להגיע לדיון הבא עם איזשהו מתווה שיפתור את הבעיות שצפו פה – לגבי ההגדרה של הסטטוס, ואיך לא להגיע אחר כך לכל המורכבות שנמצאת אצלכם

יצחק קרויזר:  המורכבות הזאת לא אמורה להעסיק את המשפחה עצמה בסיטואציה המורכבת שהיא נמצאת בה

יצחק קרויזר:  תבואו עם מתווה שייתן איזושהי אנחת רווחה באירוע הזה למשפחות

יצחק קרויזר:       המשפחות, אזרתן כוח ואני מעריך אתכן

יצחק קרויזר:  זה לא פשוט ולא מובן מאליו לקום בבוקר, להגיע הנה, לשתף

יצחק קרויזר:  אבל זה מאוד חשוב, כדי שגם אנחנו נוכל לדייק

יצחק קרויזר:  זה מתפקידנו, לא משנה קואליציה או אופוזיציה, לבקר את משרדי הממשלה ולדייק אותם, כדי שבסופו של דבר נוכל לתת לכן את המענה – שאתן לא צריכות לבקש אותו, הוא מגיע לכן ומחובתנו להביא לכן אותו

יצחק קרויזר:      וכמובן, בשם כולם, בתפילה שכולם יחזרו במהרה, כל החטופים והחטופות, בריאים בגוף ובנפש, במהרה, בהקדם

יצחק קרויזר:  אמן

יצחק קרויזר:  תודה לכם